**RANGOS DARBŲ PIRKIMO SUTARTIS Nr.**

**PIRKIMO NR. 585525**

2022 m. balandžio d.

Gargždai

**Klaipėdos rajono savivaldybės administracija**, juridinio asmens kodas 188773688, kurios registruota buveinė yra Klaipėdos g. 2, LT-96130 Gargždai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Klaipėdos rajono savivaldybės administracijos direktoriaus Justo Ruškio, veikiančio pagal Klaipėdos rajono savivaldybės administracijos nuostatus (toliau – **Užsakovas**), ir **UAB „Šilutės automobilių keliai“**, juridinio asmens kodas 177003120, kurio registruota buveinė yra Žemaičių Naumiesčio g. 2, LT-99168 Šilutė, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Sauliaus Budino, veikiančio pagal bendrovės įstatus (toliau – **Rangovas**), toliau kartu šioje rangos darbų viešojo pirkimo–pardavimo sutartyje vadinami Šalimis, o kiekvienas atskirai – Šalimi, sudarė šią rangos darbų viešojo pirkimo–pardavimo sutartį, toliau vadinamą Sutartimi, ir susitarė dėl toliau išvardytų sąlygų.

**I. BENDROSIOS NUOSTATOS**

1.1. Šalių teisių ir pareigų pagrindas yra Sutartis, Lietuvos Respublikos įstatymai, poįstatyminiai teisės aktai, Statybos techniniai reglamentai ir kiti normatyviniai dokumentai.

1.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Nustatomas toks dokumentų pirmumas:

(i) šios Sutarties sąlygos;

(ii) techninė specifikacija su priedais (toliau –Techninė specifikacija);

(iii) Žiniaraštis (įkainotų veiklų sąrašas);

(iv) Rangovo konkursui pateiktas pasiūlymas su priedais;

(v) kiti Sutartį sudarantys dokumentai (jeigu yra).

1.3. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neskelbti, neleisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip, išskyrus atvejus, kai to reikia sutartinėms prievolėms atlikti arba galiojantiems įstatymams vykdyti. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Užsakovas pažeidžia mokėjimo terminus, ir informacijos apie Rangovą atskleidimas, jei Rangovas pažeidžia Darbų atlikimo terminus.

1.4. Šalis, pažeidusi Sutarties 1.3 punkte numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 500,00 EUR baudą.

1.5. Jei Sutarties dokumentai nenustato kitaip, Sutarties tekstas turi būti suprantamas taikant šias pagrindines aiškinimo taisykles:

1.5.1. žodžiai, žymintys vienaskaitą reiškia ir daugiskaitą, žodžiai, žymintys daugiskaitą, reiškia ir vienaskaitą;

1.5.2. žodžiai „susitarti“, „susitarė“, „susitarimas“ visuomet reiškia, kad atitinkamas susitarimas Šalių turi būti įformintas raštu;

1.5.3. raštu“ reiškia visas šios Sutarties dokumentuose nustatytas taisykles, taip pat bet kurios Šalies sudarytus popierinius ir (arba) elektroninius dokumentus, bei bet kokius Sutartyje nurodytomis komunikacijos priemonėmis kitai Šaliai pateiktus pranešimus.

1.6. **Pagrindinės sąvokos:**

**Darbai** – visi Darbai, kurie yra nustatyti šioje Sutartyje ir techninėje specifikacijoje, kurios neatsiejama dalis yra TDP, bei kiti darbai ir kitos būtinos sutarčiai įvykdyti paslaugos (jeigu yra), kuriuos pagal Sutartį privalo atlikti Rangovas.

**Galutinis Darbų atlikimo terminas** – laikas, skaičiuojamas nuo Sutarties įsigaliojimo dienos iki užbaigiama statinio statyba, t. y. kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir surašoma Statybos užbaigimo deklaracija (aktas). Rangovas iki Darbų atlikimo termino pabaigos privalo atlikti visus Darbus, įskaitant baigiamuosius bandymus (jeigu taikoma).

**Darbų perdavimo-priėmimo aktas** – Užsakovo ir Rangovo tarpusavyje Darbų perdavimo – priėmimo dieną pasirašomas dokumentas, kuriuo Užsakovas ir Rangovas patvirtina, kad Rangovas iki atliktų Darbų priėmimo – perdavimo akto pasirašymo dienos įvykdė savo įsipareigojimus, kurie buvo numatyti Sutartyje ir jos prieduose ir privalėjo būti įvykdyti iki šio akto pasirašymo dienos. Rangovas perdavė atliktus Darbus, kurie buvo numatyti Sutartyje ir jos prieduose ir privalėjo būti įvykdyti iki šio akto pasirašymo dienos. Užsakovas neturi Rangovui pretenzijų dėl atlikto Darbo kokybės.

**Darbų pradžia** – statybvietės perdavimo-priėmimo akto pasirašymo data arba data po 14 dienų, kai įsigaliojo Sutartis, jeigu statybvietės perdavimo-priėmimo aktas per šį dienų skaičių nėra pasirašytas.

**Išlaidos** – visos pagrįstai statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.

**Įranga** – prietaisai ir mechanizmai sudarantys Darbus ar jų dalį.

**Medžiagos** – visa tai, kas turi sudaryti Darbus ar jų dalį (išskyrus įrangą).

**Pakeitimas** – TDP sprendinių, apibūdinančių Darbus, keitimas, Užsakovo nurodytas padaryti pagal Sutarties XV skyrių. TDP pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė“ reikalavimais.

**Pasiūlymas** – pirkimo metu pagal Užsakovo nustatytas sąlygas bei terminus Rangovo raštu pateiktų dokumentų ar elektroninėmis priemonėmis pateiktų duomenų visuma, įskaitant Užsakovo ir Rangovo susirašinėjimo metu pateiktą informaciją.

**Pradinės Sutarties vertė** – Sutarties 5.1 punkte nurodyta vertė, lygi laimėjusio Rangovo pasiūlymo kainai, nurodytai už visą Darbų apimtį.

**Rangovo įrengimai** – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams, trūkumams ir (ar) neatitikimams ištaisyti. Rangovo įrengimams nepriskiriama įranga, medžiagos ir visi kiti daiktai, skirti sudaryti Darbus ar jų dalį.

**Rangovo personalas** – visi statybvietėje Rangovui arba subtiekėjui, subteikėjui, subrangovui dirbantys darbuotojai ir kiti asmenys, padedantys Rangovui vykdyti Darbus**.**

**Sutarties kaina** – pradinės Sutarties vertė su PVM arba galutinė Rangovui pagal Sutartį mokėtina suma su PVM.

**Statinio statybos techninės priežiūros vadovas –** asmuo, kurįUžsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal techninės specifikacijos reikalavimus, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.

**Statybos užbaigimo deklaracija (aktas) –** Užsakovo pasirašytas dokumentas, kuriuo patvirtinama, kad statybos Darbai užbaigti ir statinys pastatytas ar rekonstruotas pagal TDP sprendinius.

**Statybvietė** – Darbų vykdymo vieta ar vietos, į kurias turi būti pristatoma įranga bei medžiagos, ir kurios ribos apibrėžiamos perduodant Rangovui statybvietę ir jos valdymo teisę vadovaujantis Sutarties 4.5 punktu.

**TDP** – UAB ,,Patvanka” **parengtas techninis darbo projektas** Nr. 1811 ,,Automobilių stovėjimo aikštelių įrengimo Gargždų mieste prie daugiabučių J. Janonio gatvėje 13,15, 17, 34 statybos projektas“ (toliau – TDP)**.** TDP parengtas Užsakovo projektuotojo, jo pagrindu parinktas Rangovas ir yra šios Sutarties dalis, privaloma Rangovui.

**TDP klaida** – TDP (visų jo atskirų dalių ir dokumentų) sprendiniai (sprendinių visuma), kurių negalima įgyvendinti

(i)atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba)

(ii) nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl TDP dokumentų neatitikimų ar prieštaravimų.

**Teisės aktai** – reiškia Lietuvos Respublikos teisės aktus ir tarptautines sutartis bei Europos Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią šalį ir (arba) turi įtakos šios Sutarties vykdymui, bei Užsakovo vidaus teisės aktus, su kuriais Rangovas buvo supažindintas.

**Technologinė pertrauka** – laikotarpis nuo kalendorinių metų gruodžio 15 d. iki kitų metų kovo 15 d., kai dalis Darbų, atliekamų lauko sąlygomis, yra stabdomi automatiškai.

**Užsakovo personalas** – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.

**Žiniaraštis (įkainotų veiklų sąrašas)** – Darbų grupių (etapų) žiniaraštis, užpildytas Rangovo siūlomomis Darbų kainomis. Įkainotos veiklos sąrašas nurodo pagrindines Darbų, kurių apimtis apibrėžta techninėje specifikacijoje ir TDP (jo techninėse specifikacijose, brėžiniuose), veiklas ir joms priskirtinas sumas.

Kitos vartojamos sąvokosatitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.

**II. Sutarties objektas**

2.1. **Sutarties objektas** – Automobilių stovėjimo aikštelės Gargždų mieste prie daugiabučio namo J. Janonio g. Nr. 17, įrengimas (toliau – **Darbai**).

2.2. Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti visus Darbus, juos perduoti Užsakovui Sutartyje nustatyta tvarka ir terminais bei statinio garantinio laikotarpio metu ištaisyti atsirandančius defektus, trūkumus ir (ar) neatitikimus, o Užsakovas įsipareigoja sudaryti Rangovui būtinas sąlygas Darbams atlikti, priimti tinkamai atliktų Darbų rezultatą ir sumokėti Rangovui pradinę Sutarties vertę Sutartyje numatyta tvarka ir terminais.

2.3. Leidimų ir licencijų, reikalingų Sutarties tinkamam vykdymui, gavimas, reikalingos ir/arba naudingos vykdomosios dokumentacijos, įskaitant ir visus būtinus bandymus, įforminimas ir jos perdavimas Užsakovui, reikalingi ir/arba naudingi žymėjimo ir matavimo Darbai taip pat yra priskiriami Darbams.

2.4. Jei Šalys tiesiogiai nesusitarė kitaip, Darbams priskiriamos ir paslaugos, darbai bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, bei Rangovas, būdamas savo srities profesionalu, turėjo juos numatyti ir įvertinti sudarydamas Sutartį bei privalo juos suteikti ir/ar atlikti.

2.5. Darbų techninė specifikacija, apimtys ir kt. reikalavimai pateikiami Sutarties priede Nr. 1 „Techninė specifikacija)” (toliau – **techninė specifikacija**), kurio **sudedamoji dalis** **yra ir TDP.**

2.6. Techninė specifikacija, lokalinės darbų sąmatos, žiniaraštis (įkainotų veiklų sąrašas),Darbų pirkimo dokumentai bei Rangovo pasiūlymas yra neatskiriamos šios Sutarties dalys. Jų reikalavimai yra privalomi Sutarties Šalims.

2.7. Darbų atlikimo vieta: Klaipėdos r. sav., Gargždai.

**III. Sutarties galiojimas ir vykdymo pradžia**

3.1. **Sutartis sudaroma 10 mėn**., jos trukmę skaičiuojant nuo įsigaliojimo dienos. Sutartis **negalės būti pratęsta.**

3.2. Ši **Sutartis įsigalioja** nuo tada, kaiją pasirašo abiejų Šalių įgalioti atstovai bei Rangovas pateikia tinkamą Sutarties įvykdymo užtikrinimą ir galioja, kol baigiasi 3.1. punkte numatytas galiojimo terminas arba Šalys sutaria ją nutraukti, arba iki galutinio sutartinių įsipareigojimų įvykdymo ir Šalių tarpusavio atsiskaitymo dienos, bet ne ilgiau kaip Sutarties 3.1. punkte numatytas galiojimo terminas, arba esant atitinkamam teismo sprendimui.

3.3. Sutartis nutraukiama teisės aktuose ar šioje Sutartyje nustatytais atvejais. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios turi išlikti galioti, kad būtų visiškai įvykdyta ši Sutartis.

3.4. Nutraukus Sutartį, Rangovas neturi teisės pradėti ar tęsti pradėtų Darbų ir privalo ne **vėliau kaip per 5 (penkias) darbo dienas** sutvarkyti (jeigu Darbai buvo pradėti) ir perduoti statybvietę Užsakovui.

**IV. Darbų vykdymo pradžia, trukmė, terminai. Darbų atlikimas**

4.1. **Rangovas įsipareigoja** savo rizika ir ištekliais atlikti Sutartyje numatytus Darbus kokybiškai, vadovaudamasis TDP numatyta Darbų apimtimi, techninėmis specifikacijomis ir brėžiniais, laikydamasis Lietuvos Respublikoje galiojančių įstatymų, poįstatyminių aktų, normatyvinių dokumentų, reglamentuojančių tokių Darbų atlikimą, reikalavimų. Iki Darbų atlikimo termino pabaigos Rangovas privalo atlikti visus Darbus, įskaitant baigiamuosius bandymus (jeigu taikoma).

4.2. **Darbų atlikimo terminai:**

4.2.1. **Galutinis Darbų atlikimo terminas – visi Darbai turi būti atlikti ne vėliau kaip per 9 mėn. nuo Sutarties įsigaliojimo dienos.**  Į šį terminą įskaitomas atliktų Darbų perdavimo Užsakovui terminas. Galutinis Darbų atlikimo terminas negalės būti pratęstas.

4.2.2. Į galutinį Darbų atlikimo terminą **neįskaitomas** Darbų atlikimo sustabdymo laikotarpis dėl Sutarties 4.11 punkte nurodytų aplinkybių. Į galutinį Darbų atlikimo terminą taip pat **neįskaitoma** **tehnologinė** **pertrauka,** kuri prasideda gruodžio 15 d. ir baigiasi kitų metų kovo 15 d.

4.2.3.Rangovas, prieš pradėdamas vykdyti Darbus, bet **ne vėliau kaip per 5 darbo dienas nuo Sutarties įsigaliojimo dienos**, Užsakovui pateikia ir su juo suderina:

**4.2.3.1. Darbų vykdymo grafiką (žiniaraštį (įkainotų veiklų sąrašą)), užpildytą pagal Sutarties priede „Žiniaraštis (įkainotų veiklų sąrašas)“ pateiktą formą. Šis terminas įskaičiuojamas į Sutarties 4.2.1 punkte nurodytą terminą.**

4.3. Rangovas turi teisę visus Darbus atlikti ankščiau Sutarties 4.2.1 punkte nurodyto termino.

4.4. **Darbų vykdymo pradžia:** Rangovas gali pradėti Darbus tik perėmęs statybvietę iš Užsakovo ir teisės aktų nustatyta tvarka gavęs leidimą riboti eismą[[1]](#footnote-1)-[[2]](#footnote-2) (kai toks reikalingas). Šis terminas įskaičiuojamas į Sutarties 4.2.1 punkte nurodytą terminą.

4.5. **Statybvietės perėmimas:** Užsakovas įsipareigoja **per 5 (penkias) darbo dienas** nuo Sutarties įsigaliojimo dienos perduoti statybvietę ir jos valdymo teisę Rangovui. Statybvietė yra perduodama Šalims pasirašant statybvietės perdavimo ir priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Šis terminas įskaičiuojamas į Sutarties 4.2.1 punkte nurodytą terminą.

4.6. **Darbų pabaiga pagal Sutartį bus laikomas momentas, kai** bus užbaigti visi Sutartyje numatyti Darbai, ištaisyti defektai, trūkumai ir (ar) neatitikimai, pasirašytas Darbų perdavimo-priėmimo aktas, atliktų darbų ir išlaidų apmokėjimo pažyma, Statybos užbaigimo deklaracija (aktas) ir Užsakovui bus perduoti visi statybos užbaigimo ir su tuo susiję dokumentai, kuriuos teisėtai turi saugoti Užsakovas, įskaitant, bet neapsiribojant, dokumentais dėl turto įregistravimo Nekilnojamojo turto registre Užsakovo vardu.

4.7. Rangovas Darbus vykdo pagal grafiką, nurodytą žiniaraštyje (įkainotų veiklų sąraše). Darbų vykdymo metu, atsižvelgiant į Sutartyje numatytus atvejus, grafikas gali būti koreguojamas, keičiant Darbų vykdymo seką, bet **nekeičiant galutinio Darbų atlikimo termino.** Darbų vykdymo grafikas gali būti koreguotas tik statinio statybos techniniam prižiūrėtojui ir Užsakovui pritarus ir tik dėl aplinkybių, kurios nurodytos Sutarties 4.11 punkte bei nepriklauso nuo Rangovo.

Tuo atveju, jei keičiasi subtiekėjai, subteikėjai, subrangovai (skiriamas naujas arba nusprendžiama nesudaryti sutarties su subtiekėju, subteikėju, subrangovu, kuris buvo nurodytas Rangovo pasiūlyme) arba pasiūlyme nurodytam subtiekėjui, subteikėjui, subrangovui skiriama papildomų darbų, Rangovas privalo atnaujinti Darbų vykdymo grafiką(žiniaraštį (įkainotų veiklų sąrašą)), nurodydamas jame naujus su subtiekėjais, subteikėjais, subrangovais susijusius duomenis (darbus, kuriuos jie dirbs, planuojamas darbų vertes). Atnaujintą grafiką (žiniaraštį (įkainotų veiklų sąrašą)) turi suderinti statinio statybos techninis prižiūrėtojas ir Užsakovo atstovas.

4.8. Jeigu Užsakovas ir (ar) statinio statybos techninis prižiūrėtojas per 14 dienų nepraneša Rangovui, kad koreguotas grafikas neatitinka Sutarties, laikoma, kad Užsakovas ir (ar) statinio statybos techninis prižiūrėtojas pritarė grafiko koregavimui.

4.9. Rangovas privalo taip pat koreguoti grafiką, jei Užsakovas bet kuriuo metu informuoja Rangovą, kad jis neatitinka Sutarties arba prieštarauja faktinei Darbų vykdymo eigai bei Rangovo ketinimams.

4.10. Jeigu Rangovas nutraukia Darbus, vėluoja atlikti bet kokią Darbų grupę pagal žiniaraštyje (įkainotų veiklų sąraše) pateiktą vykdymo grafiką, manoma, kad Rangovas nebaigs Darbų per galutinį Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti Sutartį pagal Sutarties 17.2.3 p. sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo.

4.11. Užsakovas raštu dėl pasikeitusių aplinkybių, kai dėl jų negalima tęsti Darbų ir kai jos tampa žinomos po Sutarties sudarymo, o Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų ar dalies Darbų vykdymą, nurodydamas (jeigu įmanoma) **sustabdymo trukmę dienomis**. Darbų ar jų dalies atlikimo terminas gali būti sustabdomas esant, bet neapsiribojant, šioms aplinkybėms:

4.11.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;

4.11.2. vėluojama perduoti statybvietę ar jos dalį; laiku neatlaisvinta Darbų vieta;

4.11.3. Užsakovas neturi galimybės vykdyti savo įsipareigojimų pagal Sutartį (netenka finansinių galimybių apmokėti už atliekamus Darbus);

4.11.4. būtinas papildomas laikas įvykdyti papildomų darbų viešąjį pirkimą;

4.11.5. laiku nepateikta įranga, kurią privalo pateikti Užsakovas;

4.11.6. papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;

4.11.7. bet koks vėlavimas, kliūtys ar trukdymai, sukelti arba priskiriami Užsakovui arba tretiesiems asmenims, trečiųjų šalių neveikimas arba netinkamas veikimas;

4.11.8. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis (pavyzdžiui, ekstremalios gamtinės sąlygos – kritulių kiekis, žymiai besiskiriantis nuo daugiamečio vidutinio kiekio, patvirtintas oficialiais kompetentingų institucijų dokumentais;

4.11.9. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta statybvietėje, ir tų kliūčių ar sąlygų Rangovas nebūtų galėjęs pagrįstai numatyti;

4.11.10. bet koks uždelsimas ar sutrikimas dėl atliekamo pakeitimo;

4.11.11. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas. Aplinkybės, kurios yra priskiriamos Rangovo rizikai, pavyzdžiui, subtiekėjų neveikimas ar netinkamas veikimas ir pan., nėra laikomos aplinkybėmis, dėl kurių gali būti sustabdomas Darbų atlikimas.

4.12. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Sustabdyti Darbai arba jų dalis (priklausomai, kas buvo sustabdyta) neatliekami iki Darbų vykdymo atnaujinimo. Darbų ar jų dalies atlikimo terminas atnaujinami išnykus aplinkybėms, dėl kurių jie buvo sustabdyti, Užsakovui apie tai pranešus raštu. Darbų vykdymas atnaujinamas pagal rašytinį Užsakovo nurodymą. Atnaujinus **Darbų vykdymą, Darbai atliekami per jiems likusį laikotarpį (laiką), kuris buvo likęs iki sustabdymo**. Darbų ar jų dalies atlikimo termino sustabdymas ir (ar) Darbų ar jų dalies atlikimo termino pabaigos nukėlimas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

4.13. Darbų sustabdymo, atliekamo vadovaujantis Sutarties 4.11 – 4.12 p. nuostatomis, metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju). Šiame punkte numatytu atveju Rangovas turi teisę į pagrįstai patirtų papildomų išlaidų apmokėjimą.

4.14. Rangovas prisiima atsakomybę už blogą medžiagų kokybę. Prieš statybos darbų pradžią, tačiau ne vėliau kaip prieš 2 (dvi) darbo dienas **iki bet kokių Rangovo numatomų naudoti gaminių ir/ar medžiagų momento, Rangovas privalo pateikti statinio statybos techniniam prižiūrėtojui visų Rangovo numatomų naudoti gaminių ir/ar medžiagų atitikties dokumentus**. Statinio statybos techninis prižiūrėtojas ne vėliau kaip per 2 (dvi) darbo dienas nuo tokių dokumentų gavimo iš Rangovo momento juos išnagrinėjęs raštiškai patvirtins (vizuojant) arba pateiks Rangovui pastabas (jei tokių yra). Patvirtintus gaminius ir/ar medžiagas Rangovas gali keisti tik gavęs Užsakovo sutikimą bei statinio statybos techninio prižiūrėtojo suderinimą (vizavimą). Sutartyje numatytų statybos darbų atlikimui Rangovas negali naudoti jokių statinio statybos techninio prižiūrėtojo nepatvirtintų gaminių ir/ar medžiagų.

4.15. Rangovas privalo užtikrinti tinkamą Darbų vietos aptvėrimą ir eismo organizavimą. Darbai turi būti organizuojami taip, kad kelio ruože, kuriame vykdomi Darbai, nebūtų nutraukiamas transporto eismas, užtikrinamas patekimas į teritorijas, kurios ribojasi su kelio ruožu, kuriame vykdomi Darbai, taip pat sudaromos kuo mažesnės kliūtys pagalbos tarnybų transporto eismui. Kelio ruože, kuriame vykdomi Darbai, transporto eismas gali būti nutrauktas tik suderinus apylankas.

4.16. Rangovas privalo per visą Darbų vykdymo laikotarpį prižiūrėti kelio ruožą, kuriame vykdomi Darbai, jeigu jame vyksta transporto priemonių eismas. Šiame punkte nurodytas Rangovo įsipareigojimas neapima kelių priežiūros žiemą paslaugų, t. y. dangos barstymo ir sniego valymo, išskyrus atvejus, kai Rangovas eismą organizuoja remontuojamo ruožo nesurištu sluoksniu.

4.17. Rangovas taip pat įsipareigoja ne vėliau kaip 1 (vieną) darbo dieną prieš pradedant, keičiant ar panaikinant eismo ribojimą informuoti Užsakovą.

4.18. Pasibaigus leidimui riboti eismą, taip pat jį atšaukus ar panaikinus, taip pat nutraukus Sutartį, Rangovas neturi teisės pradėti ar tęsti pradėtų Darbų ir privalo ne vėliau kaip per 5 (penkias) darbo dienas sutvarkyti (jeigu Darbai buvo pradėti) ir perduoti statybvietę Užsakovui.

4.19. Visi Rangovo parengti brėžiniai turi būti patvirtinti statybos techninės priežiūros vadovo prieš atliekant Darbus.

4.20. Rangovas įsipareigoja savarankiškai apsirūpinti Darbams atlikti reikalingais materialiniais ištekliais.

4.21. Per visą Darbų vykdymo laikotarpį Rangovas garantuoja objekte darbo ir priešgaisrinę saugą ir aplinkos ekologinę apsaugą.

4.22. Užsakovas turi teisę tikrinti Rangovo Darbų atlikimo eigą ir kokybę, nesikišant į Rangovo ūkinę komercinę veiklą. Rangovas įsipareigoja leisti statinio statybos techniniam prižiūrėtojui, Užsakovui ir Užsakovo nurodytiems asmenims bet kada tikrinti atliekamų Darbų kokybę, būdą ir naudojamas medžiagas.

**V. Sutarties kainodara, atsiskaitymų ir mokėjimų tvarka**

5.1. Pradinės Sutarties vertė yra 72 430,22 EUR be PVM. **Sutarties kaina**, nustatyta viešojo pirkimo metu yra **87 640,57 (**aštuoniasdešimt septyni tūkstančiai šeši šimtai keturiasdešimt eurų ir 57 centai) **EUR su PVM.**

5.2. Šiai sutarčiai taikoma **fiksuotos kainos su peržiūra kainodara**. Rangovui tinkamai atlikus Darbus, Užsakovas privalo sumokėti pradinę Sutarties vertę už visus pagal Sutartį atliktus Darbus. Į pradinę Sutarties vertę įtrauktas visas už Darbų atlikimą bei kitų įsipareigojimų pagal Sutartį vykdymą numatytas užmokestis ir Rangovas neturi teisės reikalauti apmokėti jokių išlaidų, viršijančių pradinę Sutarties vertę. Laikoma, kad Sutartyje nurodyta vertė apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus sutarčiai įvykdyti Darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos, išskyrus Sutarties XV skyriuje nurodytas aplinkybes.

5.3. Bet koks kiekis, kuris gali būti nustatytas žiniaraštyje (įkainotų veiklų sąraše) ar TDP dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu. Darbų faktinių kiekių neatitikimas orientaciniams (projektiniams) kiekiams, kurie gali būti nustatyti žiniaraštyje (įkainotų veiklų sąraše) ar TDP dokumentuose – sąnaudų kiekių žiniaraščiuose – priskiriamas Rangovo atsakomybei ir rizikai.

5.4. Sutarties objekto kaina apskaičiuota pagal viešojo pirkimo Nr. 585525, skelbto CVP IS priemonėmis (toliau – **Pirkimas**) techninę specifikaciją.

5.5. **Mokėjimai už atliktus Darbus ar jų dalį atliekami eurais žemiau nurodyta tvarka ir terminais:**

5.5.1. Išankstinis mokėjimas Rangovui neatliekamas;

5.5.2. Apmokėjimo už tinkamai pagal Sutartį atliktus Darbus sumai nustatyti turi būti taikomos žiniaraštyje (įkainotų veiklų sąraše) nurodytos fiksuotos Darbų grupių (etapų) kainos.

5.5.3. Žiniaraštyje (įkainotų veiklų sąraše) nurodytos Darbų grupių (etapų) fiksuotos kainos **gali būti sumokėtos Rangovui dalimis, atsižvelgiant į faktiškai atliktą to Darbo grupės (etapo) dalį**, Sutarties 5.5.3 - 5.5.11 punktuose numatyta tvarka. Tokiu atveju Rangovo prašymu Užsakovo atstovas – statinio statybos techninis prižiūrėtojas, patikrindamas dalinai atlikto Darbo grupės (etapo) apimtį, turi įvertinti, kokia žiniaraštyje (įkainotų veiklų sąraše) numatyto Darbo grupės (etapo) dalis procentais yra faktiškai atlikta ir pranešti Rangovui.

5.5.4. **Tarpiniam mokėjimui gauti,** Rangovas iki kiekvieno mėnesio 25 dienos privalo pateikti Užsakovui atliktų Darbų akto, atliktų Darbų ir išlaidų apmokėjimo pažymos (formos F2 ir F3) elektroniniu parašu pasirašytus (\*adoc) dokumentus ir PVM sąskaitą-faktūrą. Užsakovas, gavęs šiame punkte minimus dokumentus, **per 10 dienų** privalo patvirtinti pasirašydamas atliktų darbų aktus, išskyrus atvejus, jeigu:

1. koks nors Rangovo atliktas darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo darbo ištaisymo išlaidų arba netinkamo daikto pakeitimo dydžiu; ir (arba)
2. Rangovas pagal Sutartį neatliko arba neatlieka kokio nors darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to darbo arba įsipareigojimo verte.

Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.

**Sulaikymo procentas** – 5% nuo tarpinio mokėjimo sumos EUR be PVM. Sulaikymo sumos mokėjimas 5.5.5. papunktyje yra susietas su defektų ištaisymu pagal 6.2.1 ir 6.4, 6.5 papunkčius.

5.5.5. **Galutiniam mokėjimui gauti Rangovas** gali pateikti mokėjimo dokumentus tik tada, kai šalys pasirašo Darbų perdavimo-priėmimo aktą, Statybos užbaigimo deklaraciją (aktą), Rangovas ištaiso visus smulkius defektus, trūkumus, neatitikimus ir nebaigtus darbus, įvardintus Darbų perdavimo-priėmimo metu (Užsakovui raštiškai patvirtinant tokį defektų, trūkumų, neatitikimų ištaisymą), Užsakovui perduodami visi statybos užbaigimo ir su tuo susiję dokumentai, kuriuos teisėtai turi saugoti Užsakovas, įskaitant, bet neapsiribojant, dokumentais dėl turto įregistravimo Nekilnojamojo turto registre Užsakovo vardu. **Kartu su galutiniu mokėjimu Užsakovas privalo sumokėti Rangovui sulaikymą:**

(i) Rangovui ištaisius nurodytus defektus ir (ar) surašius Statybos užbaigimo deklaraciją (aktą) per Darbų užbaigimo terminą, kaip nurodyta 6.2.1 ir 6.4, 6.5 papunkčiuose – visą, arba

(ii) Rangovui neištaisius nurodytų defektų ir (ar) nesurašius Statybos užbaigimo deklaracijos (akto) ir pasibaigus statybos užbaigimo terminui, kaip nurodyta 6.2.1 ir 6.4, 6.5 papunkčiuose – atskaičius defektų taisymo sumą

atsižvelgiant į tai, kas įvyksta anksčiau.

5.5.6. Rangovas sąskaitą-faktūrą gali pateikti Užsakovui tik prieš tai Užsakovui patvirtinus Rangovo pateiktą atliktų Darbų perdavimo – priėmimo aktą. Sąskaitas-faktūras, atliktų Darbų perdavimo – priėmimo aktus rengia Rangovas.

5.5.7. Užsakovas privalo mokėti Rangovui sumą, patvirtintą Rangovo pateiktuose mokėjimo dokumentuose, **per 30 kalendorinių dienų nuo Rangovo pateiktų mokėjimo dokumentų gavimo**.

5.5.8. Sutartyje nustatyta tvarka, laiku ir tinkamai neįvykdžius ir nepridavus Užsakovui Darbų (ar atitinkamos jų dalies) bei to nepatvirtinus atliktų darbų aktu arba nepateikus tinkamos sąskaitos-faktūros, **apmokėjimo terminai yra nukeliami vėlavimo laikotarpiui**.

5.5.9. Užsakovas už Darbus Rangovui atsiskaito mokėjimo pavedimu į Rangovo nurodytą banko sąskaitą:

Sąskaitos Nr. LT10 7180 7000 0046 7610

AB Šiaulių bankas

Banko kodas 71800

Apmokėjimas laikomas įvykdytu nuo pavedimo atlikimo momento. Rangovui iš anksto raštu neinformavus Užsakovo apie Rangovo banko sąskaitos ir/ar rekvizitų pasikeitimus, Rangovas prisiima su tokiu nepranešimu susijusią riziką ir iš to kylančias pasekmes.

5.5.10. Sąskaitos-faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų-faktūrų standartą, teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos-faktūros gali būti teikiamos tik naudojantis informacinės sistemos „E. sąskaita“ priemonėmis. Užsakovas elektronines sąskaitas-faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 str. 12 d. nustatytus atvejus. Minėtu atveju nurodyti dokumentai pateikiami elektroniniu paštu savivaldybe[@klaipedos-r.lt](mailto:info@vpt.lt).

**Elektroninė sąskaita-faktūra** –sąskaita-faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

Išlaidas, susijusias su mokesčiais už elektroninės sąskaitos-faktūros pateikimą informacinės sistemos priemonėmis, apmoka Rangovas.

5.5.11. Tuo atveju, kai Užsakovas atsisako Sutartyje numatytų Darbų, Užsakovas sumoka Rangovui tik už tinkamai ir laiku iki Sutarties nutraukimo dienos atliktus Darbus.

5.5.12. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Rangovą.

5.6. **Užsakovas turi teisę sulaikyti apmokėjimą, jei**:

5.6.1. po Darbų perdavimo – priėmimo akto, Statybos užbaigimo deklaracijos (akto) pasirašymo dienos paaiškėja atliktų Darbų trūkumai, defektai ir (ar) neatitikimai, jeigu jų nebuvo įmanoma pastebėti Darbų perdavimo–priėmimo metu (kol Rangovas ištaisys atliktų Darbų trūkumus, defektus ir (ar) neatitikimus);

5.6.2. po Darbų perdavimo – priėmimo akto, Statybos užbaigimo deklaracijos (akto) pasirašymo dienos paaiškėja, kad Užsakovui padaryti nuostoliai dėl Rangovo kaltės (pvz. sugadinta įranga, pažeistos komunikacijos, tinklai ir pan.) – iki nurodytų aplinkybių pašalinimo momento. Šiuo atveju negali būti sulaikyta daugiau mokėtinų sumų, negu gali reikėti tiesioginiams Užsakovo nuostoliams padengti;

5.6.3. sąskaitoje-faktūroje ir (ar) kituose mokėjimo dokumentuose nurodyta neteisinga suma ar Sutarties Šalies rekvizitai, Darbų pavadinimai ir pan. (kol bus ištaisytos skaičiavimo klaidos ar neteisingai nurodyti Sutarties Šalies rekvizitai, Darbų pavadinimai ir pan.);

5.6.4. Rangovas nesilaikė Darbų atlikimo terminų (kol Rangovas sumokės delspinigius);

5.6.5. Rangovas atliko Darbus ne pagal techninės specifikacijos reikalavimus (kol Rangovas ištaisys atliktų darbų trūkumus, defektus, neatitikimus).5.6.6. Rangovas nevykdo kitų savo įsipareigojimų pagal šią Sutartį.

5.7. **Tiesioginio atsiskaitymo Rangovo pasitelkiamiems** subtiekėjams / subteikėjams / subrangovams galimybės įgyvendinamos šia tvarka:

5.7.1. Subtiekėjas / subteikėjas / subrangovas, norėdamas, kad Užsakovas tiesiogiai atsiskaitytų su juo, pateikia prašymą Užsakovui, kuris inicijuoja Sutarties keitimą ir sudaro trišalį susitarimą tarp jo, Užsakovo ir Rangovo dėl tiesioginio atsiskaitymo su subtiekėju / subteikėju / subrangovu. Trišalis susitarimas turi būti sudarytas ne vėliau kaip iki pirmojo Užsakovo atsiskaitymo su subtiekėju / subteikėju / subrangovu. Trišaliame susitarime nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subtiekėju / subteikėju / subrangovu tvarka, atsižvelgiant į pirkimo dokumentuose ir subtiekimo / subteikimo / subrangos sutartyje nustatytus reikalavimus.

5.7.2. Subtiekėjas / subteikėjas / subrangovas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai subtiekėjo / subteikėjo / subrangovo išrašytą sąskaitą raštu patvirtina atsakingas Rangovo atstovas, kuris yra nurodytas trišaliame susitarime. Užsakovo atlikti mokėjimai subtiekėjui / subteikėjui / subrangovui pagal jo pateiktas sąskaitas atitinkamai mažina sumą, kurią Užsakovas turi sumokėti Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas Užsakovui, atitinkamai į jas neįtraukia subtiekėjo / subteikėjo / subrangovo tiesiogiai Užsakovui pateiktų ir Rangovo patvirtintų sąskaitų sumų.

5.7.3. Tiesioginis atsiskaitymas su subtiekėju / subteikėju / subrangovu neatleidžia Rangovo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subtiekėju / subteikėju / subrangovu, Rangovui Sutartimi numatytos teisės, pareigos ir kiti įsipareigojimai nepereina subtiekėjui / subteikėjui / subrangovui.

5.7.4. Jei dėl tiesioginio atsiskaitymo su subtiekėju / subteikėju / subrangovu faktiškai nesutampa Rangovo ir subtiekėjo / subteikėjo / subrangovo nurodyti faktiniai kiekiai / apimtys / mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita.

5.7.5. **Atsiskaitymas su subtiekėju / subteikėju / subrangovu vykdomas:** Užsakovas privalo mokėti sumą, patvirtintą pateiktuose mokėjimo dokumentuose, **per 30 kalendorinių dienų nuo pateiktų mokėjimo dokumentų gavimo**.

5.7.6. Atsiskaitymams su subtiekėju / subteikėju / subrangovu negali būti taikomi Sutartyje nenumatyti mokesčiai ar kainos.

5.7.7. Pasirašius Sutartį, Rangovas ne vėliau kaip **per 3 darbo dienas** privalo informuoti žinomus subtiekėjus / subteikėjus / subrangovus apie Sutartyje numatytą tiesioginio atsiskaitymo galimybę. Jei kiti subtiekėjai / subteikėjai / subrangovai paaiškėja vėliau – ši informacija jiems turės būti Rangovo pateikiama per 3 darbo dienas nuo naujo subtiekėjo / subteikėjo / subrangovo pasitelkimo dienos.

**5.8. Sutarties kaina Sutarties galiojimo metu nekeičiama, išskyrus šiame punkte nurodytais atvejais:**

5.8.1. Pagal Sutarties XV skyriaus nuostatas **įforminus Pakeitimą** Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos Sutarties XV skyriuje nustatyta tvarka.

5.8.2. Sutarties kaina **dėl pasikeitusių mokesčių** perskaičiuojama tokia tvarka:

5.8.2.1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina nebus perskaičiuojama;

5.8.2.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

5.8.2.3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;

5.8.2.4. Sutarties kainą peržiūrint antrą ir vėlesnį kartą, perskaičiavimo formulė taikoma ne visaiSutarties kainai, bet tik neišpirktiems Darbų, paslaugų ar prekių kiekiams (apimtims).

5.8.2.5. Sutarties kainos dėl pasikeitusių mokesčių pakeitimas įforminamas papildomu Šalių susitarimu;

5.8.2.6. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.

5.9. Jeigu Sutarties kaina buvo pakeista pagal 5.8.1 - 5.8.2 papunkčius, atitinkamai pakeičiama ir Pradinės sutarties vertė ir, taikant Pakeitimų nuostatas pagal VPĮ 89 straipsnį, atsižvelgiama į pakeistą Pradinės sutarties vertę.

5.10. Jei Darbų faktinis kiekis skiriasi nuo orientacinių (projektinių) kiekių (skaičiuojant pinigine verte) **daugiau kaip 15 procentų**, skaičiuojant nuo pradinės Sutarties vertės, pradinė Sutarties vertė keičiama dėl visų darbų kiekių, viršijančių 15 procentų skirtumo ribą, atliekant Sutarties keitimą nustatyta tvarka ir taikant kiekių (apimčių) keitimo sąlygas, nurodytas Metodikos III skyriuje. Tokių darbų kiekių vertės nustatymo, teikimo ir tvirtinimo procedūra atliekama analogiškai kaip pagal pakeitimų procedūrą, nurodytą Sutarties XV skyriuje.

5.11. **Finansavimas:** 6.1.1.42 .Gargždų miesto skersgatvių, kelio dangų, pėsčiųjų takų apšvietimo remontas ir įrengimas.

**VI. DARBŲ PERDAVIMO – PRIĖMIMO TVARKA**

6.1. Užsakovas **perima** Darbus:

6.1.1. kai Darbai baigti pagal Sutartį, įskaitant ir baigiamuosius bandymus (jeigu tokie reikalingi), kurių rezultatai yra teigiami, ir

6.1.2. kai pasirašomas Darbų perdavimo-priėmimo aktas, atliktų darbų ir išlaidų apmokėjimo pažyma su statinio statybos techninės priežiūros vadovožymomis**.**

Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo raštu privalo kreiptis į statinio statybos techninės priežiūros vadovą kartu pateikdamas (i) atliktų Darbų perdavimo Užsakovui aktą ir (ii) užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį, kaip nustatyta Lietuvos Respublikos statybos įstatymo 41 str. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų, trūkumų ir (ar) neatitikimų šalinimo išlaidų apmokėjimą Užsakovui.

6.2. Užsakovas užtikrina, kad statinio statybos techninės priežiūros vadovas, gavęs Rangovo prašymą pagal Sutarties 6.1 punktą, per **14 dienų** privalo:

6.2.1. kartu su Užsakovu atlikti bendrą Darbų apžiūrą ir patikrinimą, po kurio Rangovas privalo parengti Darbų perdavimo-priėmimo aktą ir atliktų darbų ir išlaidų apmokėjimo pažymą. Statinio statybos techninės priežiūros vadovas Darbų perdavimo-priėmimo akte gali padaryti įrašą, kad Darbai buvo baigti pagal Sutartį, kartu pridedant (jei reikia) defektų, trūkumų, neatitikimų ir smulkių nebaigtų darbų, kurie neturės esminės įtakos naudojant Darbus pagal paskirtį, sąrašą. Tokiame sąraše turi būti įkainotas defektų, trūkumų, neatitikimų taisymas bei nurodoma, iki kada nebaigti darbai ar defektai, trūkumai ir (ar) neatitikimai turi būti pašalinti. Tokių defektų taisymo bendra vertė neturi viršyti 2,5 proc. Sutarties kainos ir laikas ištaisyti defektus, trūkumus, neatitikimus **neturi būti ilgesnis kaip 28 dienos** po Darbų perdavimo-priėmimo akto pasirašymo dienos. Darbų perdavimo-priėmimo aktą, atliktų darbų ir išlaidų apmokėjimo pažymą pasirašo Užsakovas, Rangovas ir statinio statybos techninės priežiūros vadovas.

Defektų, trūkumų, neatitikimų neištaisymas per Darbų perdavimo-priėmimo akte suteiktą laiką Užsakovui suteikia teisę iki statybos užbaigimo termino pabaigos pačiam ištaisyti defektus, trūkumus, neatitikimus ir (arba) išskaičiuoti defektų, trūkumų, neatitikimų taisymo išlaidų sumą iš Rangovui mokėtinų sumų. Tokiu atveju Rangovas privalės atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius;

arba

6.2.2. raštu atsisakyti perimti Darbus, nurodant atsisakymo pagrindą ir nurodant darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas bei atliktų darbų ir išlaidų apmokėjimo pažyma, ir (arba) pranešti, kad nepateiktas Sutarties 6.1 p. nurodytas užtikrinimo dokumentas arba jis neatitinka teisės aktų reikalavimų ir Darbai negali būti perimti.

6.3. Jeigu Užsakovas vengia perimti atliktą darbą, pasibaigus Sutarties 6.2.2 punkte nustatytam terminui, kai Darbai turėjo būti perimti pagal Sutartį, ir jeigu Darbai iš esmės atitinka Sutarties reikalavimus, tai turi būti laikoma, kad:

(i) Darbų perdavimo-priėmimo aktas buvo išduotas paskutinę to laikotarpio dieną;

(ii) Užsakovas neturi Rangovui pretenzijų dėl atliktų Darbų kokybės.

6.4. Rangovas iki statybos užbaigimo komisijos patikrinimo dienos privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius. Komisijos tikrinamas statinys turi būti švarus ir sutvarkytas. Rangovas privalo sudaryti Statinio statybos techninės priežiūros vadovui, Užsakovui ir komisijai tinkamas darbo sąlygas statiniams apžiūrėti, skirti būtiną reikalingą transportą bei specialią aprangą, pateikti statinio statybos dokumentaciją.

6.5. Jeigu Užsakovui yra pateikti statybos užbaigimo komisijos privalomieji nurodymai, Rangovas po tokių nurodymo gavimo per 28 dienas arba per statybos užbaigimo komisijos nurodytą terminą, atsižvelgiant į tai, kuris yra ilgesnis, privalo organizuoti komisijos nurodytus bandymus ir ištaisyti komisijos nustatytus defektus. Defektų neištaisymas ir bandymų neatlikimas per šį terminą Užsakovui suteikia teisę iki Statybos užbaigimo termino pabaigos ištaisyti defektus ir atlikti bandymus ir (arba) išskaičiuoti defektų taisymo ir bandymų atlikimo išlaidų sumą iš galutinio mokėjimo Rangovui.

6.6. **Tarpinis Darbų perdavimas-priėmimas vykdomas procentine išraiška** nuo Sutarties priede „Žiniaraštis (įkainotų veiklų sąrašas)“ nurodytų darbų. Jei etapinių darbų pobūdis numato atitinkamos techninės dokumentacijos paruošimą, Rangovas kartu su etapiniu atliktų darbų aktu privalo pateikti ir reikalingą techninę dokumentaciją.

6.7. Šalys aiškiai supranta ir patvirtina, kad tarpinis atliktų darbų aktas nėra galutinis Darbų priėmimas-perdavimas. Šis Darbų priėmimas bei „aktavimas“ yra atliekamas tinkamai Sutarties vykdymo kontrolei užtikrinti. Rangovas turi imtis visų įmanomų ir racionalių priemonių, apsaugant atliktų rangos darbų rezultatus nuo žalos. Statinio ar jo dalies sugadinimo ar žuvimo, išskyrus dėl force majeure aplinkybių, laikomų stichinėmis nelaimėmis, rizika iki jo perdavimo Užsakovui tenka Rangovui iki galutinio statinio pridavimo eksploatuoti, nepriklausomai nuo to, ar Darbų kaina jam buvo visiškai ar dalinai sumokėta.

6.8. Atsiskaitymo dokumentuose Rangovas privalo laikytis Sutartyje ir jos prieduose išvardintų Darbų sudėties ir, Užsakovui pareikalavus, pridėti būtinus Darbų rūšį ir apimtį patvirtinančius apskaičiavimus ir dokumentus.

6.10. Jeigu atsižvelgiant į Darbų pobūdį būtina, t. y. jei Sutarties vykdymo metu bus įrengtos sistemos, konstrukcijos, sumontuota įranga, kurioms taikomos specifinės naudojimo (eksploatavimo) ar aptarnavimo sąlygos, iki visų Darbų perdavimo Rangovas privalo instruktuoti ir / arba apmokyti Užsakovą bei Užsakovui pateikti instrukcijas / eksploatavimo sąlygas lietuvių kalba.

**VII. UŽSAKOVO TEISĖS, PAREIGOS IR ATSAKOMYBĖS**

7.1. **Užsakovas įsipareigoja:**

7.1.1.Pateikti Rangovui Darbų vykdymui reikalingus dokumentus ir informaciją, kuriuos pagal įstatymus ir kitus teisės aktus Užsakovas privalo pateikti Rangovui. Jeigu Rangovui reikalingi kiti, Sutartyje nenurodyti dokumentai ir informacija, jis įsipareigoja apie tai nedelsiant raštu įspėti, nurodydamas konkrečiai, kokių dokumentų jam reikia ir kokia forma jie turėtų būti pateikti.

7.1.2. Paskirti statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, subtiekėjas, subteikėjas, subrangovas ar Rangovo personalas.

7.1.3. Statybos techninių reglamentų nustatyta tvarka turi būti gavęs (arba turi gauti) statybą leidžiantį dokumentą bei perduoti jį statinio statybos techninės priežiūros vadovui.

7.1.4. Organizuoti statybos užbaigimo procedūrą, bendradarbiauti su Rangovu, organizuojant objekto priėmimą naudojimui, teikti reikiamus pranešimus, paraiškas, dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo.

7.1.5. Nedelsiant, bet ne vėliau kaip per 3 (tris) darbo dienas nuo aplinkybių, galinčių trukdyti tinkamai įvykdyti sutartinius įsipareigojimus, atsiradimo momento, informuoti Rangovą apie šias aplinkybes.

7.1.6. Priimti iš Rangovo tinkamai atliktus Darbus ir, gavus lėšas iš Sutartyje nurodyto finansavimo šaltinio, už juos atsiskaityti.

7.1.7. Užtikrinti Rangovo, jo darbuotojų bei atstovų patekimą į objektą tiek, kiek tai būtina atlikti Darbus bei įvykdyti kitus Sutartyje numatytus įsipareigojimus.

7.1.8. Užtikrinti, kad jo personalas bendradarbiautų su Rangovu bei laikytųsi darbo saugos reikalavimų statybvietėje.

7.1.9. Įtraukti į bylą trečiuoju asmeniu Rangovą, jeigu Užsakovui atitinkami subjektai pareiškia ieškinį dėl padarytų nuostolių atliekant Darbus.

7.1.10. Atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi, kylančius arba atsiradusius dėl Užsakovo kaltės.

7.1.11. Užsakovo atsakomybei ir rizikai priskiriama:

(i) Užsakovo naudojimasis bet kuria Darbų dalimi iki Darbų perdavimo Užsakovui dienos, įskaitant Darbų perdavimo – priėmimo akto, atliktų darbų ir išlaidų apmokėjimo pažymos pasirašymą;

(ii) klaidos, netikslumai ar trūkumai TDP, kaip nustatyta Sutarties 1.7 punkte.

7.1.12. Vykdyti kitas pareigas, numatytas šioje Sutartyje ir galiojančiuose Lietuvos Respublikos teisės aktuose.

7.2. **Užsakovas turi teisę:**

7.2.1. Savo nuožiūra vykdyti kontrolę ir priežiūrą statybos objekte, taip pat kontroliuoti Sutarties vykdymą, organizuoti ir vesti gamybinius pasitarimus statybvietėje.

7.2.2. Reikalauti pašalinti Darbų defektus, trūkumus ir (ar) neatitikimus, nemokėti už netinkamai atliktus Darbus, sustabdyti Darbų vykdymą, jeigu Rangovas nukrypsta nuo Sutarties sąlygų, Darbų dokumentų, nesilaiko teisės aktų ar statybos normatyvinių techninių dokumentų reikalavimų ir / ar statybos darbų vykdymo protokoluose nurodytų pagrįstų nurodymų ir / ar netinkamai pildo Darbų vykdymo dokumentaciją.

7.2.3. Pateikti Rangovui papildomą informaciją, kuri perduodama skaitmenine forma arba telekomunikacinėmis priemonėmis.

7.2.4. Tikrinti Rangovo Darbų atlikimo eigą ir kokybę, nesikišant į Rangovo ūkinę komercinę veiklą.

7.2.5. Įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.

**VIII. RANGOVO PAREIGOS IR TEISĖS**

8.1. **Rangovas įsipareigoja:**

8.1.1. Vykdyti ir užbaigti Darbus pagal Sutartį, vadovaudamasis TDP (jo techninėse specifikacijose, aiškinamuosiuose raštuose, brėžiniuose) numatytais sprendiniais, laikydamasis žiniaraštyje (įkainotų veiklų sąraše) pateikto grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų, statybos priežiūros ir inspektavimo reikalavimų.

8.1.2. Naudoti tik Darbų vykdymui ir naudojimo sąlygoms tinkamą įrangą ir medžiagas pagal TDP nurodytus reikalavimus. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.

8.1.3. Savo sąskaita objekte įrengti informacinį stendą, vadovaudamasis Statybos įstatymu, suderinęs jį su Užsakovu.

8.1.4. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų darbų brėžiniai, geodezinės nuotraukos bei kiti dokumentai pateikiami statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių darbų dalių bandymams atlikti.

8.1.5. Vykdydamas Sutartį vadovautis papildomais brėžiniais / paaiškinimais, kurie, be įprastos popierinės išraiškos, gali būti Užsakovo perduodami ir skaitmenine forma ir / arba telekomunikacinėmis priemonėmis.

8.1.6. Užtikrinti nepertraukiamą transporto ir pėsčiųjų eismą bei saugumą Darbų vietoje.

8.1.7. Sutarties galiojimo laikotarpiu turėti visus Lietuvos Respublikos teisės aktų reikalavimus atitinkančius leidimus ar kitus dokumentus, suteikiančius teisę atlikti Darbus, jei tokie dokumentai išduodami (veikla licencijuojama). Pastaba: Jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad Sutartį vykdys tik tokią teisę turintys asmenys. Jeigu pagal teisės aktus Darbams atlikti būtini papildomi leidimai, licencijos, atestatai ar kiti dokumentai, Rangovas įsipareigoja užtikrinti, kad Sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys, nė vėliau kaip iki pirkimo sutarties pasirašymo.

8.1.8. Užtikrinti, kad visą Sutarties galiojimo laikotarpį Rangovo kvalifikacijos duomenys ir duomenys apie Rangovo pašalinimo pagrindus atitiktų pirkimo dokumentų reikalavimus.

8.1.9. Užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis. Užsakovas turi teisę Rangovo pareikalauti pakeisti, o Rangovas turi pareigą tai vykdyti, jeigu Darbų vykdymui pasitelkti darbuotojai (ar subtiekėjo, subteikėjo, subrangovo darbuotojai) nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai.

8.1.10. Iki Darbų pradžios paskirti Lietuvos Respublikos teisės aktų nustatyta tvarka kvalifikuotą statybos darbų vadovą (nurodytą Rangovo pasiūlyme), kuris privalo vykdyti pareigas, numatytas STR 1.06.01:2016 „Statybos darbai. Statinio statybos priežiūra“. Statybos vadovas privalo darbo metu nuolat būti statybos objekte, organizuoti Darbus ir visais klausimais atstovauti Rangovui santykiuose su Užsakovu ir kitais Rangovais (jei tokie bus pasitelkiami). Dėl pateisinamų priežasčių statybos vadovui nesant statybos objekte, jis turi būti pasiekiamas mobiliuoju telefonu.

8.1.11. Užtikrinti, kad objekte būtų darbų saugos koordinatorius. Vadovaujantis LR vyriausiojo valstybinio darbo inspektoriaus 2012 m. rugpjūčio 10 d. įsakymu Nr. V-240 patvirtinta Darbuotojų saugos ir sveikatos instrukcijų rengimo ir instruktavimo tvarka, instruktuoti papildomu ir tiksliniu instruktažu darbo vietoje Užsakovo darbuotojus, vykdančius statybos techninę priežiūrą objekte, instruktavimus, įforminant instruktavimų registravimo žurnale arba specialioje instruktavimų registravimo kortelėje. Instruktuoti Užsakovo darbuotojus, vykdančius statybos techninę priežiūrą objekte, dėl visų darbo aplinkos rizikos veiksnių, keliančių pavojų darbuotojų saugumui ir sveikatai objekte.

8.1.12. Esant pretenzijoms dėl netinkamo pareigų vykdymo, Užsakovo reikalavimu Rangovas privalo pakeisti Darbų vadovą, nušalinti neblaivius (girtus) ar apsvaigusius nuo psichiką veikiančių medžiagų darbininkus ir neleisti jiems dirbti. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose.

8.1.13. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja pranešti tuo metu žinomų subtiekėjų, subteikėjų, subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, subteikėjus, subrangovus, kuriuos jis ketina pasitelkti vėliau.

8.1.14. Užsakovui reikalaujant, per 3 (tris) darbo dienas pateikti sutartis, sudarytas su Sutartyje nurodytais subtiekėjais, subteikėjais, subrangovais.

8.1.15. Iškilus nelaimingo atsitikimo ir / ar avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, kad būtų išvengta ar įmanomai sumažintos jų pasekmės. Visais aukščiau nurodytais atvejais Rangovas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes bei pranešti apie tai Užsakovui.

8.1.16. Organizuoti Darbus taip, kad nebūtų gadinamas jo ar kitų rangovų anksčiau atliktų darbų rezultatas, Užsakovo turtas, ar daromas nepagrįstai didelis (viršijantis numatytą techninėje ir sutartinėje dokumentacijoje) poveikis aplinkai.

8.1.17. Suvokdamas, jog be jo statybvietėje gali vykdyti darbus ir kiti rangovai, atlyginti visus tiesioginius Užsakovo nuostolius (įskaitant, bet neapsiribojant netesybomis pagal sutartis, darbo jėgos ir mechanizmų prastovas ir kt.), kuriuos patyrė ir Užsakovo pareikalavo apmokėti kiti rangovai objekte dėl Rangovo Darbų atlikimo terminų nesilaikymo, nesavalaikio Darbų fronto ar jo dalies, kurioje toliau dirbs kiti rangovai, perdavimo Užsakovui ir kitų šią Sutartį pažeidžiančių veiksmų.

8.1.18. Visą Darbų atlikimo laikotarpį tinkamai kaupti, pildyti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus Darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas, praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti dėl to kilusius nuostolius.

8.1.19. Dalyvauti statybos objekte rengiamuose rangovų susirinkimuose ir gamybiniuose pasitarimuose (jei tokie bus rengiami). Jei Rangovas ar jo atstovas susirinkime/pasitarime nedalyvauja, jis įsipareigoja vykdyti susirinkimo/pasitarimo metu priimtus sprendimus, kiek tai susiję su Darbų atlikimu.

8.1.20. Sudaryti sąlygas Užsakovo atstovams bei statinio statybos techninės priežiūros vadovams lankytis statybos objekte bei susipažinti su visa Darbų dokumentacija.

8.1.21. Vykdyti kontrolę objekte, siekiant įsitikinti, kad Darbų vykdymas atitinka šios Sutarties, statybą reglamentuojančių teisės aktų bei pagrįstus Užsakovo paskirto statinio statybos techninio prižiūrėtojo reikalavimus.

8.1.22. Vykdydamas Darbus:

(i) savo sąskaita pašalinti iš statybvietės visas statybines atliekas ir šiukšles;

(ii) sandėliuoti arba išvežti perteklines medžiagas ir nereikalingus Rangovo įrengimus;

(iii) valyti ir prižiūrėti patekimo į statybvietę kelius ir aplinką nuo šiukšlių, dulkių ar kitų teršalų. Statybvietė ir visi patekimui į statybvietę naudojami keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių kelių remontą, kurio gali prireikti dėl Rangovo veiksmų.

8.1.23. Vykdyti Užsakovo nurodymus dėl Darbų vykdymo metu nustatytų Darbų defektų, trūkumų ir (ar) neatitikimų pašalinimo ar kitų šios Sutarties ar Lietuvos Respublikos statybą reglamentuojančių teisės aktų neatitinkančių Darbų ištaisymo.

8.1.24. Esant poreikiui, gauti visus projektinės dokumentacijos rengimui reikalingus pritarimus, vertinimus ir suderinimus, projektavimo sąlygas ir reikalavimus.

8.1.25. Vykdant inžinerinių tinklų įrengimo darbus (jei taikoma), paslėptų darbų aktus įforminti Rangovo, Užsakovo ir eksploatuojančios organizacijos atstovų parašais; kartu su Užsakovu suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą.

8.1.26. Jeigu bus vežamas statybinis laužas, pateikti Užsakovui statybinio laužo išvežimą į tam specialiai skirtas vietas patvirtinančius dokumentus.

8.1.27. Rangovo pateikiamos eksploatacijos ir priežiūros instrukcijos (jeigu taikoma) turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai.

8.1.28. Vykdyti teisės aktų reikalavimus bei Užsakovo nurodymus dėl atliekų, cheminių medžiagų ir preparatų pateikimo, laikymo, tvarkymo ir naudojimo objekte tvarkos.

8.1.29. Esant būtinumui, Užsakovo raštišku reikalavimu pateikti Rangovo valdomo triukšmo intensyvumo matavimų rezultatus, gyvenamosios aplinkos orą teršiančių medžiagų (dulkių) matavimų rezultatus, vykdyti Užsakovo nurodymus dėl triukšmo ir taršos lygio užtikrinimo statybvietėje.

8.1.30. Raštu informuoti Užsakovą apie aplinkybes, kurios trukdo ir / ar gali trukdyti jam tinkamai vykdyti Sutartį nedelsiant po to, kai jis apie jas sužinojo ar turėjo sužinoti.

8.1.31. Prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu darbams, medžiagoms ar įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad darbai, medžiagos ar įranga atitiktų Sutartį. Rangovas privalo atlyginti nuostolius, jei atliekant Darbus dėl Rangovo ar jo darbuotojų kalbės sugadinamas objekte esantis turtas ar anksčiau atliktų darbų rezultatas.

8.1.32. Rangovui Darbams vykdyti gali būti suteikta teisė naudotis tokiu šilumos, elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotus resursus rinkos kainomis, kurias Užsakovas moka energetinių išteklių tiekimo įmonėms, jeigu nesusitariama kitaip.

8.1.33. Darbų faktinių kiekių neatitikimas orientaciniams (projektiniams) kiekiams, kurie gali būti nustatyti techninėje specifikacijoje ir (ar) TDP, priskiriamas Rangovo atsakomybei ir rizikai.

8.1.34. Užtikrinti, kad Sutarties vykdymo metu Darbus atliks Rangovo pasiūlyme, kuris yra neatskiriama šios Sutarties dalis, nurodytas personalas, o jeigu nurodyti specialistai bus keičiami (pavyzdžiui, jei nutraukia Darbo santykius su tiekėju ar pan.), tokiu atveju Rangovas turės užtikrinti, kad keičiami specialistai turėtų ne mažesnę nei pasiūlyme nurodytą kvalifikaciją ir patirtį.

8.1.35. Vykdyti kitas pareigas, numatytas šioje Sutartyje ir galiojančiuose Lietuvos Respublikos teisės aktuose.

8.2. **Rangovo teisės:**

8.2.1. Savo lėšomis, suderinęs su Užsakovu, įrengti statybvietėje laikinus aptvėrimus, statinius, konstrukcijas ir įrenginius, sandėliuoti medžiagas, reikalingas Darbams atlikti.

8.2.2. Iš anksto raštu suderinęs su Užsakovu, naudoti objekte atributiką, reklamuojančią jį ir subtiekėjus, subteikėjus, subrangovus.

8.2.3. Patekti į statybvietę tiek, kiek tai būtina atlikti Darbus bei įvykdyti kitus Sutartyje numatytus įsipareigojimus.

8.2.4. Sustabdyti Darbų vykdymą tuo atveju, jei Užsakovas be pagrįstų priežasčių daugiau kaip 60 (šešiasdešimt) kalendorinių dienų neatsiskaito už Rangovo atliktus Darbus.

8.2.5. Atsiradus būtinybei, keisti Sutartyje nurodytus subtiekėjus / subteikėjus / subrangovus Sutarties Xi skyriuje nustatytomis sąlygomis ir tvarka. Užsakovui apmokėjus už atliktus Darbus, Rangovas privalo nedelsiant apmokėti už subtiekėjų / subteikėjų / subrangovų atliktus darbus ir, Užsakovui pareikalavus, informuoti jį apie atsiskaitymus su subtiekėjais / subteikėjais / subrangovais;

8.2.6. Įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.

8.2.7. Jeigu TDP ir (ar) žiniaraštyje (įkainotų veiklų sąraše) yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės medžiagos, įranga ar mechanizmai, galima naudoti analogiškus, ne prastesnių parametrų ir kokybės medžiagas, įrangą ar mechanizmus.

**IX. ŠALIŲ ATSAKOMYBĖ**

9.1. Šalių atsakomybė nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ir apsunkintų kitos Šalies prisiimtų įsipareigojimų vykdymą.

9.2. Užsakovas, nesant apmokėjimo sulaikymo pagrindų, uždelsęs laiku atsiskaityti už atliktus Darbus, moka 0,02 proc. delspinigius nuo laiku neapmokėtos sumos už kiekvieną vėlavimo dieną.

9.3. Jei Rangovas dėl savo kaltės neatlieka Darbų Sutartyje nustatytu terminu, nesilaiko žiniaraštyje (įkainotų veiklų sąraše) nustatytų Darbų atlikimo terminų ir nepateikia Užsakovui pagrįstų įrodymų, pateisinančių Darbų vėlavimą, ir (arba) nepateikia užtikrinimo dokumento pagal Sutarties 6.1 p., Užsakovas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,02 proc. dydžio delspinigius nuo pradinės Sutarties vertės už kiekvieną vėlavimo dieną.

9.4. Rangovas, per susitarime su Užsakovu ar Užsakovo nurodyme nustatytą technologiškai būtiną terminą nepašalinęs atliktų darbų defektų, trūkumų ir (ar) netikslumų, moka 0,02 proc. delspinigius už kiekvieną pavėluotą dieną nuo pradinės Sutarties vertės iki bus ištaisyti defektai, trūkumai ir (ar) netikslumai bei atlyginti Užsakovui dėl to patirtus nuostolius, kurių nepadengia minėtos netesybos.

9.5. Sutarties 9.3 p. ir 9.4 p numatytų delspinigių nebus reikalaujama, jei vėluojama dėl priežasčių, nepriklausančių nuo Rangovo.

9.6. Rangovas be Užsakovo raštiško sutikimo pasitelkęs papildomus subtiekėjus, subteikėjus, subrangovus, atsisakęs Sutartyje numatytų subtiekėjų, subteikėjų, subrangovų, sukeitęs vietomis Sutartyje numatytus subtiekėjus, subteikėjus, subrangovus, ir (ar) perdavęs didesnę (mažesnę) darbų dalį, negu buvo nurodyta pasiūlyme, kitam Sutartyje numatytam subtiekėjui, subteikėjui, subrangovui, įsipareigoja sumokėti Užsakovui 1 000 EUR (vieno tūkstančio eurų) dydžio baudą už kiekvieną tokį pažeidimo atvejį.

9.7. Rangovui pažeidus Sutarties 4.4 punkte nustatytus įsipareigojimus arba vykdant statybos darbus be galiojančio leidimo riboti eismą (kai toks reikalingas), taikoma Lietuvos Respublikos administracinių nusižengimų kodekse nustatyta atsakomybė.

9.8. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

9.9. Jeigu Sutartis nutraukiama dėl Šalies kaltės, ji kitai Šaliai privalo atlyginti dėl to jos patirtus nuostolius. Užtikrinimo ar delspinigių sumokėjimas neatleidžia Šalies nuo pareigos atlyginti Užsakovui patirtus nuostolius.

9.10. Rangovas yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus Darbus. Rangovas taip pat atsako už subtiekėjo, subteikėjo, subrangovo, jo įgaliotų atstovų ir darbuotojų veiksmus arba neveikimą.

9.11. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.

**X. Sutarties įvykdymo užtikrinimas. draudimas**

10.1. Sutarties įvykdymo užtikrinimas:

|  |  |  |  |
| --- | --- | --- | --- |
| **Sutarties įvykdymo užtikrinimo būdai** | **Sutarties įvykdymo užtikrinimo pateikimo terminas** | **Sutarties įvykdymo užtikrinimo vertė** | **Sutarties įvykdymo užtikrinimo galiojimo terminas** |
| Sutarties įvykdymo užtikrinimas (Lietuvos Respublikoje ar užsienyje registruoto banko garantija, draudimo bendrovės laidavimo raštas (**pateikiamas kartu su draudimo poliso originalu**), ar kredito unijos garantija).  Rangovas gali pateikti popierinę arba elektroninėmis priemonėmis suformuotą draudimo dokumento versiją, kuri turi būti pasirašyta draudimo dokumentus išdavusio ūkio subjekto įgalioto asmens saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. | Rangovas pateikia ne vėliau kaip **per 10 darbo dienų nuo Sutarties pasirašymo dienos**.  Rangovas turi pateikti mokėjimo pavedimo ar kito mokėjimą už draudimą įrodančio dokumento kopiją. | 5 proc. nuo pradinės Sutarties vertės (EUR be PVM) | Įsigalioja Lietuvos Respublikoje ar užsienyje registruoto banko garantijos, draudimo bendrovės laidavimo rašto, ar kredito unijos garantijos išdavimo dieną arba jame nurodytą vėlesnę dieną.  Rangovo teikiamasSutarties įvykdymo užtikrinimas turi galioti **10** **mėn.** **nuo banko ar kredito unijos garantijos, draudimo bendrovės laidavimo rašto įsigaliojimo dienos.**  Jei Darbai yra sustabdomi arba Rangovas vėluoja užbaigti Darbus, atitinkamai turi būti pratęstas ir Sutarties įvykdymo užtikrinimo galiojimas.  **Pratęsus Darbų atlikimo terminą**, tokiomis pačiomis sąlygomis pratęsiamas ir banko ar kredito unijos garantijos, ar draudimo bendrovės laidavimo rašto galiojimas (ir poliso) laikotarpiui, kuris lygus pratęstų Darbų laikotarpiui prie jo papildomai pridedant vieną kalendorinį mėnesį. |

10.2. Sutarties įvykdymo užtikrinime **turi būti nurodyta**, kad:

(i) Sutarties įvykdymo užtikrinimas yra **besąlyginis ir neatšaukiamas;**

(ii) Rangovui neįvykdžius arba netinkamai įvykdžius savo sutartinius įsipareigojimus, Sutarties įvykdymo užtikrinimą išdavęs subjektas įsipareigoja sumokėti Užsakovui Sutarties įvykdymo užtikrinimo sumą, **gavęs pirmą** Užsakovo rašytinį reikalavimą;

(iii) Užsakovui **neprivalant pagrįsti savo reikalavimų**, o tik rašte nurodžius, kaip Rangovas neįvykdė ar netinkamai įvykdė savo sutartinius įsipareigojimus;

10.3. Jeigu Rangovas per Sutarties 10.1 punkte nustatytą terminą Sutarties įvykdymo užtikrinimo nepateikia ar jo nepratęsia, laikoma, kad Rangovas atsisakė sudaryti Sutartį.

10.4. Jei likus 10 darbo dienų iki Sutarties įvykdymo užtikrinimo arba jo pratęsimo galiojimo termino pabaigos, Rangovas nepateikia Sutarties įvykdymo užtikrinimo pratęsimo tomis pačiomis sąlygomis, laikoma, kad Rangovas pažeidė Sutartį ir Užsakovas įgyja teisę reikalauti sumokėti Sutarties įvykdymo užtikrinime nurodytą sumą ir (arba) Sutartyje nustatyta tvarka nutraukti Sutartį.

10.5. Užsakovui nustačius, kad Rangovas neįvykdė ar netinkamai įvykdė bet kurį įsipareigojimą pagal šią Sutartį ir per nustatytą laiką nuo Užsakovo pranešimo gavimo apie sutartinio įsipareigojimo nevykdymą arba netinkamą vykdymą, nepašalino Užsakovo pranešime nurodyto pažeidimo, Sutarties įvykdymo užtikrinimas atitenka Užsakovui. Rangovas taip pat įsipareigoja atlyginti nuostolius, atsiradusius dėl netinkamo Sutarties vykdymo ar nevykdymo, kurių nepadengia Sutarties įvykdymo užtikrinimas.

10.6. Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 5 darbo dienas pateikti Užsakovui naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Rangovas nepateikia naujo užtikrinimo, Užsakovas turi teisę nutraukti Sutartį.

10.7. Sutarties įvykdymo užtikrinimo banko garantijoje nurodytos sumos sumokėjimas neturi būti siejamas su visišku Užsakovo patirtų nuostolių atlyginimu ir neatleidžia Rangovo nuo pareigos juos atlyginti pilnai.

10.8. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Užsakovas gali raštu pareikalauti Rangovo per 10 (dešimt) dienų pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Rangovas nepateikia naujo užtikrinimo, Užsakovas turi teisę nutraukti Sutartį.

10.9. Sutarties sąlygų įvykdymo užtikrinimas grąžinamas ne anksčiau kaip praėjus 30 (trisdešimt) kalendorinių dienų po Darbų perdavimo – priėmimo akto, atliktų darbų ir išlaidų apmokėjimo pažymos pasirašymo dienos, gavus rašytinį Rangovo prašymą.

Tais atvejais, kai Sutarties įvykdymo užtikrinimui pasirenkama banko garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Užsakovas grąžina bankui garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Užsakovas atsisako savo teisių pagal garantinį raštą, arba kad Rangovas įvykdė savo įsipareigojimus ir Užsakovas jam neturi pretenzijų.

**Xi. subtiekėjai, subteikėjai, Subrangovai ir jų keitimo tvarka**

11.1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai, vykdant Sutartį, Rangovui sukelia tokias pačias pasekmes, kaip jo paties veiksmai.

11.2. Už Rangovo pasitelktų trečiųjų asmenų įsipareigojimų vykdymo kokybę Užsakovui atsako Rangovas ir užtikrina, kad Sutarties VIII skyriuje nurodytų reikalavimų laikytųsi Rangovo pasitelktų trečiųjų asmenų darbuotojai. Už pasekmes bei padarytą žalą, kilusias dėl šių reikalavimų nesilaikymo, visais atvejais atsako Rangovas. Rangovas visada bus atsakingas už Sutarties vykdymą, įskaitant Rangovo perduodamos vykdyti Sutarties dalies kokybę ir padarytą žalą.

11.3. Sutarties įgyvendinimo metu Užsakovo reikalavimu ir Rangovo prašymu gali būti keičiami specialistai, Rangovo pasitelkti sutarčiai vykdyti. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka Darbų pirkimo sąlygose tos srities specialistui taikytus kvalifikacinius reikalavimus (jei taikomi).

11.4. Rangovas turi teisę prašyti Užsakovo pakeisti Rangovo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) dienų negali vykdyti savo pareigų, susijusių su Sutarties įgyvendinimu. Rangovas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Darbų pirkimo sąlygose nurodytiems kvalifikaciniams reikalavimams (jei taikoma).

11.5. Sutarčiai vykdyti pasitelkiami šie subteikėjai / subtiekėjai / subrangovai: nepasitelkiami.

11.6. Sutarties vykdymo metu subrangovų / subtiekėjų / subteikėjų **keitimas vietomis** tarp Sutartyje numatytų subrangovų / subtiekėjų / subteikėjų, **Sutartyje numatyto** subrangovo / subtiekėjo / subteikėjo **pakeitimas kitu**, **naujo Sutartyje nenumatyto** subrangovo / subtiekėjo / subteikėjo pasitelkimas galimas tik gavus Užsakovo sutikimą. Prašymas Užsakovui pateikiamas kartu su pagrindžiančiais dokumentais, t. y. Rangovas privalo pateikti dokumentus, įrodančius, jog subrangovo / subtiekėjo / subteikėjo **kvalifikacija** Sutarties keitimo momentu atitinka pirkimo dokumentuose nustatytus subrangovams / subtiekėjams / subteikėjams minimalius kvalifikacijos reikalavimus ir nėra pašalinimo pagrindų (jeigu buvo taikoma pirkime). Toks Sutarties pakeitimas įforminamas raštu sudarant papildomą susitarimą prie Sutarties.

11.7. Rangovas įsipareigoja pranešti Užsakovui subrangovų / subtiekėjų / subteikėjų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus / subtiekėjus / subteikėjus, kuriuos jis ketina pasitelkti.

11.8. Sutarties vykdymo metu subrangovų / subtiekėjų / subteikėjų **keitimas vietomis** tarp Sutartyje numatytų subrangovų / subtiekėjų / subteikėjų, **Sutartyje numatyto** subrangovo / subtiekėjo / subteikėjo **pakeitimas kitu**, **naujo Sutartyje nenumatyto** subrangovo / subtiekėjo / subteikėjo pasitelkimas atliekamas tokia tvarka:

11.8.1. Rangovas pateikia rašytinį prašymą Užsakovui, kuriame nurodo priežastis, lemiančias poreikį pakeisti ar pasitelkti naujus subrangovus / subtiekėjus / subteikėjus, bei pateikia užpildytą ir pasirašytą EBVPD bei dokumentus, patvirtinančius, kad nėra pirkimo dokumentuose nustatytų naujo subrangovo / subtiekėjo / subteikėjo pašalinimo pagrindų (jeigu buvo taikoma), kvalifikacija atitinka pirkimo dokumentuose nurodytus reikalavimus (jeigu buvo taikoma);

11.8.2. patikrinus naujo subrangovo / subtiekėjo / subteikėjo atitiktį kvalifikaciniams reikalavimams (jeigu buvo taikoma) bei pašalinimo pagrindų nebuvimą (jeigu buvo taikoma), Užsakovas per 3 (tris) darbo dienas, jei sutinka, kartu su Rangovu raštu sudaro susitarimą dėl subrangovo / subtiekėjo / subteikėjo pakeitimo ar naujo subrangovo / subtiekėjo / subteikėjo pasitelkimo. Jeigu Rangovo (įskaitant ir subrangovus / subtiekėjus / subteikėjus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

11.9. Priežastys, lemiančios poreikį pakeisti subrangovus / subtiekėjus / subteikėjus nauju:

11.9.1. Sutartyje numatytas subrangovas / subtiekėjas / subteikėjas nepajėgus vykdyti įsipareigojimų dėl iškeltos bankroto bylos, pradėtos likvidavimo procedūros ir (ar) panašios padėties;

11.9.2. Sutartyje numatytas subrangovas / subtiekėjas / subteikėjas netinkamai vykdo įsipareigojimus ir (arba) atsisako vykdyti jam (jiems) Sutartyje numatytą įsipareigojimų dalį;

11.9.3. kyla grėsmė, kad Rangovas savo turimais pajėgumais nesugebės savo sutartinių įsipareigojimų įvykdyti tinkamai ir (ar) juos įvykdyti Sutartyje nustatytais terminais, todėl tikslinga pasitelkti naują (papildomą) subrangovą / subtiekėją / subteikėją;

11.9.4. kitos aplinkybės, sąlygojančios naujo (papildomo) subrangovo / subtiekėjo / subteikėjo pasitelkimo būtinybę, ir kurios nebuvo žinomos pirkimo vykdymo metu ir su kuriomis susidurtų bet kuris Rangovas (pavyzdžiui, papildomų darbų / paslaugų įsigijimas ir kt.).

11.10. Subrangovo / subtiekėjo / subteikėjo pakeitimas kitu subrangovu / subtiekėju / subteikėju ar naujo subrangovo / subtiekėjo / subteikėjo pasitelkimas galimas tik tokiu atveju, jei toks Sutarties pakeitimas nėra esminis, kaip tai nustatyta Viešųjų pirkimų įstatymo 89 str. 4 d.

**XII. DARBŲ KOKYBĖ**

12.1. Rangovas, prieš paslėpdamas ar uždengdamas kurias nors konstrukcijas ar statybos darbus, privalo **mažiausiai prieš 3 darbo dienas** apie tai informuoti Statinio statybos techninės priežiūros vadovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai raštu nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą darbą atidengti patikrinimui ir nepriklausomai nuo patikrinimo rezultato vėliau uždengti.

12.2. Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus **ne vėliau kaip prieš 3 darbo dienas**. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.

12.3. Jeigu atlikus patikrinimą, matavimą ar bandymus, nustatoma, kad kokia nors įranga, medžiagos arba darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą įrangą, medžiagas arba darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus, neatitikimus ar pakeisti medžiagas ar įrangą, kad šie atitiktų Sutartį.

12.4. Kiekviena iš Sutarties Šalių turi teisę pasitelkti nepriklausomus ekspertus tuo atveju, jei tarp Sutarties Šalių kyla ginčas dėl atliktų Darbų kokybės. Ekspertizės atlikimo išlaidas apmoka ekspertizę užsakiusi Šalis. Jei ekspertizės metu neišaiškinamos kitos Šalies klaidos, ekspertizės atlikimo išlaidas apmoka Šalis, padariusi klaidą (-as).

12.5. Rangovas, Sutarties vykdymo metu pastebėjęs klaidų ar netikslumų techninėje specifikacijoje, TDP ar kitoje Darbų techninėje dokumentacijoje, privalo apie tai nedelsdamas informuoti Užsakovą. Užsakovas privalo stabdyti Darbus ar dalį Darbų tuo atveju, jei Rangovo informacija yra pagrįsta, arba pagrįstumui nustatyti reikia papildomai laiko (tyrimams atlikti ir pan.). Darbus Rangovas gali pratęsti tik po Užsakovo nurodymo.

12.6. Sutarties vykdymo metu, iki Rangovo atliktų Darbų perdavimo Užsakovui akto, atliktų darbų ir išlaidų apmokėjimo pažymos pasirašymo, Rangovas įsipareigoja savo sąskaita ištaisyti bet kokius Darbų trūkumus, defektus ir (ar) netikslumus. Rangovo pareiga savo sąskaita ištaisyti bet kokius Darbų trūkumus, defektus ir (ar) netikslumus per Užsakovo ir (ar) Statinio statybos techninio prižiūrėtojo nustatytą protingą terminą. Šis Rangovo įsipareigojimas nepaneigia Rangovo pareigos mokėti Sutartyje numatytus delspinigius.

12.7. Rangovui nepašalinus trūkumų, defektų ir (ar) netikslumų per Užsakovo ir (ar) Statinio statybos techninio prižiūrėtojo nustatytą laiką, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius, o Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus darbus, kurie buvo atlikti ištaisius Darbų trūkumus, defektus ir (ar) netikslumus).

12.8. Rangovas garantuoja, jog Darbų perdavimo – priėmimo akto (-ų) pasirašymo metu Darbų rezultatas atitinka Sutartyje nustatytus reikalavimus, jis yra be trūkumų, defektų ir (ar) netikslumų, kurie panaikintų arba sumažintų Darbų rezultato vertę arba tinkamumą įprastam panaudojimui.

**XIII. GARANTINIS TERMINAS**

13.1. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis.

13.2. Užsakovui pareikalavus, Rangovas garantinio laikotarpio metu privalo atlikti visus defektų, trūkumų, neatitikimų arba žalos ištaisymo darbus. Rangovas privalo savo sąskaita ir rizika atlikti darbus, jeigu tie darbai susiję su Sutarties neatitinkančiomis medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.

13.3. Rangovas yra atsakingas už visus Darbų rezultato trūkumus, defektus, klaidas ir (ar) netikslumus nepriklausomai nuo to, ar jie buvo nurodyti Darbų perdavimo – priėmimo akte, ar ne (t. y. tiek už akivaizdžius, tiek už paslėptus trūkumus, defektus, neatitikimus), jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo ar Užsakovo arba jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.

13.4. Rangovas per nustatytą garantinį terminą savo sąskaita remontuoja ir (arba) pakeičia tinkama tą Darbų dalį, kuri neatlaiko eksploatacijos išbandymų ar kitokiu būdu pagrįstai Užsakovo nustatoma kaip neatitinkanti Sutarties sąlygų. Rangovas garantiniu laikotarpiu savo sąskaita per Užsakovo nustatytą terminą po Užsakovo raštiško pranešimo apie defektus ar trūkumus gavimo pradeda remontuoti ar keisti tinkama trūkumų turinčią Darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai (defektai) arba jų atitaisymas.

13.5. Jeigu Rangovas per nustatytą terminą nepradeda šalinti trūkumų, defektų, klaidų ir (ar) netikslumų arba nepašalina šių trūkumų, defektų, klaidų ir (ar) netikslumų per Užsakovo nurodytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus, defektus, klaidas ir (ar) netikslumus. Tokiu atveju Rangovas privalės atlyginti visus Užsakovo patirtus su trūkumų, defektų, klaidų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus statybos darbus, kurie buvo atlikti ištaisius Darbų trūkumus, defektus, klaidas ir (ar) netikslumus).

13.6. Jei dėl Rangovo netinkamai atliktų Darbų sugadinamas Užsakovo turimas turtas, neigiamai paveikiamos Užsakovo sistemos, įrenginiai, statiniai ar pablogėja jų veikimas, Rangovas atlygina Užsakovo išlaidas, susijusias su atsiradusių neigiamų pasekmių šalinimu, ir dėl to Užsakovo patirtus tiesioginius ir netiesioginius nuostolius. Užsakovo neginčijami ir papildomai nebeįrodinėtini bei šia Sutartimi Šalių pripažinti netiesioginiai nuostoliai, kuriuos Rangovas privalo atlyginti Užsakovui ne vėliau, kaip per Užsakovo nurodytą terminą, pervedami į Užsakovo banko sąskaitą, nurodytą Sutartyje, ar bet kokią kitą Užsakovo raštu nurodytą banko sąskaitą.

13.7. Užsakovas turi teisę, Rangovui nepašalinus trūkumų, defektų, klaidų ir (ar) netikslumų nurodytu terminu, apie tai raštu informuoti Valstybinę teritorijų planavimo ir statybos inspekciją prie Aplinkos ministerijos dėl Rangovo veiklos įvertinimo ir (ar) dokumento, suteikiančio Rangovui teisę vykdyti atitinkamus darbus, galiojimo panaikinimo.

**XIV. Draudimas**

14.1. Rangovas privalo iki Darbų pradžios savo sąskaita sudaryti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sutartį atskirai dėl kiekvieno statomo statinio pagal Lietuvos Respublikos statybos įstatyme nustatytus reikalavimus. Ši privalomojo draudimo sutartis turi įsigalioti iki Darbų pradžios ir turi galioti visą Statybvietėje vykdomų darbų laikotarpį iki visų Rangovo atliktų Darbų rezultato perdavimo Užsakovui dienos.

14.2. Rangovas privalo **ne vėliau kaip per 7 (septynias) darbo dienų** nuo statybos darbų pradžios pateikti Užsakovui Statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojodraudimoliudijimo(poliso) ir mokestinio pavedimo,patvirtinančiodraudimoįmokos ar jos dalies sumokėjimą,patvirtintaskopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.

14.3. Rangovas per visą draudimo sutarčių galiojimo laikotarpį nedelsdamas, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.

14.4. Jeigu Rangovas nesudaro draudimo sutarties arba neužtikrina bet kurios draudimo sutarties sąlygų, kurių iš jo reikalaujama atlikti ir palaikyti pagal Sutartį, arba nepateikia pakankamo įrodymo ir draudimo liudijimų pagal šio Sutarties skyriaus reikalavimus, Užsakovas turi teisę sustabdyti Rangovui priklausančias mokėti sumas už atliktus Darbus tol, kol Rangovas įvykdys visus savo sutartinius įsipareigojimus.

**XV. PAKEITIMAI**

15.1. Sutartis gali būti keičiama šiame skyriuje nustatyta tvarka ir sąlygomis, kai dėl tokio pakeitimo iš esmės nėra pakeičiamas Sutarties pobūdis, toks pakeitimas leidžiamas pagal įstatymų, reglamentuojančių viešuosius pirkimus, reikalavimus.

15.2. Sutarties sąlygų keitimu nėra laikomi techninio pobūdžio Sutarties vykdymui reikalingų duomenų pasikeitimai (pvz. Šalių rekvizitai ir pan.), Sutarties sąlygų klaidų taisymai bei atskirų Sutarties vykdymo sąlygų koregavimas Sutartyje numatytomis aplinkybėmis.

15.3. Šiame skyriuje nustatyta tvarka gali būti įsigyjami papildomi darbai, atsisakoma kai kurių Sutartyje numatytų Darbų arba vieni darbai pakeičiami kitais, dėl objektyvių šiame skyriuje nurodytų priežasčių, kurios atsirado arba tapo žinomos po Sutarties sudarymo, kurių Sutarties Šalys negalėjo protingai numatyti, negali kontroliuoti ir nebuvo prisiėmusios tų aplinkybių atsiradimo rizikos.

**Papildomi darbai** – Sutartyje nenumatyti, tačiau tiesiogiai su Sutartyje numatytais Darbais susiję ir būtini Sutarčiai įvykdyti (užbaigti) darbai, dėl kurių atsiradimo nebuvo perduota rizika Rangovui, taip pat Sutartyje numatytų Darbų apimtys, viršijančios **15 procentų Pradinės Sutarties vertės**. Tokiu atveju didesni nei Sutartyje numatyti atliktų darbų kiekiai (neviršijantys 15 procentų Pradinės Sutarties vertės) **nelaikomi papildomais**.

**Atsisakomi darbai** – Darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio darbų vykdymas netikslingas.

15.4. Jeigu, siekiant laiku ir tinkamai įvykdyti Sutartį, būtina atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Užsakovo pateiktą techninę specifikaciją, objekto vizualinę apžiūrą, Pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos darbus Rangovas **atlieka savo sąskaita**.

15.5. Pakeitimai gali būti atliekami esant šioms aplinkybėms:

15.5.1. kai TDP numatytų sprendinių neįmanoma įgyvendinti dėl TDP klaidų;

15.5.2. kai dėl TDP pakeitimo pasikeičia Darbų kiekis (apimtis);

15.5.3. kai dėl paaiškėjusių techninių priežasčių ir aplinkybių tam tikrus Darbus vykdyti tampa neracionalu;

15.5.4. kai techninėje specifikacijoje nurodyti Darbai dėl atliktų TDP korekcijų tampa nebereikalingi;

15.5.5. dėl statybos normatyvinių dokumentų ar kitų teisės aktų reikalavimų pasikeitimo po statybą leidžiančių dokumentų, kurių pagrindu vykdomi Darbai, išdavimo, jei dėl tokio pakeitimo nebuvo pakeistas Sutarties pobūdis ir būtina pasikeitusių teisės aktų reikalavimus įgyvendinti Sutarties vykdymo metu;

15.5.6. kai nėra skiriamas pakankamas finansavimas Darbams apmokėti;

15.5.7. dėl pagrįstų trečiųjų asmenų reikalavimų dėl Darbų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų), susisiekimo komunikacijų valdytojų ir pan.);

15.5.8. dėl nenumatytų fizinių sąlygų, t. y. dėl išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų);

15.5.9. dėl bet kurios Darbų dalies montavimo ar įrengimo vietos ar padėties keitimo, Darbų dalies lygių, pozicijų ir (arba) matmenų pakitimo;

15.5.10. dėl bet kurio atskiro Darbo atsisakymo arba Darbo apimties sumažinimo;

15.5.11. Darbo kokybės ar kitų bet kurio atskiro Darbo savybių pakitimo;

15.5.12. kai atsiranda būtinybė dėl aplinkybių, kurių protingas ir apdairus Užsakovas negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės ir pateikti sprendiniai tampa sunkiai įgyvendinami.

15.6. Motyvuotą siūlymą dėl papildomų darbų, vienų darbų keitimo kitais, o esant reikalui taip pat ir dėl atsisakomų darbų, būtinybės ir jį pagrindžiančius dokumentus Užsakovui ir (ar) Statinio statybos techniniam prižiūrėtojui raštu, **ne vėliau kaip per 5 (penkias) darbo dienas** nuo tokio poreikio atsiradimo dienos, pateikia Rangovas ar jo atstovas. Užsakovas, siekdamas įvertinti gautą Rangovo siūlymą, gali kreiptis į Statinio statybos techninį prižiūrėtoją ir (ar) TDP (dalies) rengėją prašydamas pateikti motyvuotą paaiškinimą dėl papildomų, keičiamų ir (ar) atsisakomų darbų pagrįstumo, ar nebuvo įmanoma numatyti tokių darbų būtinybės, nurodant priežastis. Užsakovas, įvertinęs Rangovo siūlymą ir nustatęs, kad pateiktuose dokumentuose yra netikslumų ir (ar) klaidų, grąžina juos tikslinti Rangovui. Užsakovui įvertinus Rangovo siūlymą ir nenustačius klaidų, Užsakovas pateikia Rangovui raštu pagrįstą atsakymą, nurodydamas, ar pritaria Rangovo pateiktam siūlymui. Užsakovui pritarus Rangovo pateiktam siūlymui, Rangovas parengia Pakeitimo dokumentus, kuriuose turi būti nurodytas tikslus papildomų ir (ar) atsisakomų ir (ar) keičiamų darbų pavadinimas, vienetai, kiekis, argumentai, pagrindžiantys papildomų ir (ar) atsisakomų ir (ar) keičiamų darbų būtinybę, techniniai sprendiniai (pavyzdžiui, aktai, brėžiniai ir kita), įkainių nustatymo pagrindimas ir skaičiavimas (vadovaujantis Sutarties 15.8 punktu). Parengti Pakeitimo dokumentai patvirtinami Rangovo, Užsakovo, Statinio statybos techninio prižiūrėtojo ir (ar) projektuotojo parašais. Pakeitimas, pridedant Rangovo parengtus ir suderintus Pakeitimo dokumentus, įforminamas raštišku susitarimu dėl Sutarties pakeitimo, nurodant papildomų darbų atlikimo terminą (jeigu reikalinga). Toks susitarimas turi būti patvirtintas ir pasirašytas Šalių ir laikomas neatskiriama Sutarties dalimi.

15.7. Siūlymus dėl papildomų ir (ar) atsisakomų darbų taip pat gali inicijuoti Statinio statybos techninis prižiūrėtojas arba Užsakovas. Užsakovas turi teisę atsisakyti dalies Darbų, tačiau **ne daugiau nei 40 procentų nuo Pradinės Sutarties vertės**, dėl objektyvių priežasčių, kurios atsirado arba tapo žinomos po Sutarties sudarymo, kurių Sutarties Šalys negalėjo protingai numatyti, negali kontroliuoti ir nebuvo prisiėmusios tų aplinkybių atsiradimo rizikos. Šiame punkte numatytu atveju Pakeitimo dokumentus rengia Užsakovas ir Pakeitimas įforminamas raštišku susitarimu dėl Sutarties keitimo, kuriame nurodomas papildomų darbų atlikimo terminas (jeigu reikalinga) ir kurį pasirašo Šalys. Toks susitarimas laikomas neatskiriama Sutarties dalimi.

15.8. Apskaičiuojant atsisakomų arba įsigyjamų papildomų darbų kainas, taikomi žemiau pateikiami būdai prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

15.8.1. pritaikant lokalinėje darbų sąmatoje nurodytus darbų įkainius;

15.8.2. jei įmanoma, išskaičiuojant kainos dalį iš Sutartyje įkainotos atskiros objekto sudedamosios dalies ar numatyto įkainio;

15.8.3. pritaikant lokalinėje darbų sąmatoje numatytus panašių darbų įkainius. Panašius darbus turi pagrįsti ir nustatyti Užsakovas;

15.8.4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodikos priedo „Tiesioginių ir netiesioginių išlaidų apskaičiavimo taisyklės“ nuostatas (Sutarties keitimo metu aktuali redakcija).

15.9. Sutartyje nurodytos medžiagos, produktai, įranga, nekeičiant Pradinės Sutarties vertės, Užsakovo rašytiniu sutikimu gali būti pakeistos kitomis, jeigu medžiagos, produktai, įranga nebegaminamos ir Rangovas Užsakovui pateikia tai pagrindžiančius tinkamai patvirtintus dokumentus (pavyzdžiui, gamintojo raštą ir (ar) patvirtinimą, kad prekė nebegaminama). Rangovas taip pat privalo pateikti dokumentus, pagrindžiančius, jog naujos prekės atitinka techninę specifikaciją ir (ar) Rangovo pasiūlyme Pirkimui nurodytas techninių rodiklių reikšmes. Atskiras susitarimas dėl Sutarties pakeitimo keičiant medžiagas, produktus ar įrangą nėra sudaromas.

15.10. Rangovo pagal Sutartį atlikti darbai, kurie tiesiogiai nenurodyti Sutartyje ar su ja susijusiuose dokumentuose, jos prieduose, nėra jokio Šalių susitarimo dėl jų pripažinimo papildomais darbais pagal Sutarties 15.6 punktą, tačiau jie būtini Sutarčiai įvykdyti, nelaikomi papildomais darbais bei riziką dėl tokių darbų neapmokėjimo prisiima Rangovas.

15.11. Atskirų reikalingų atlikti papildomų darbų vertė **negali viršyti 50 procentų Pradinės Sutarties vertės**, o bendra atskirų pakeitimų vertė **negali viršyti 100 procentų Pradinės Sutarties vertės**.

15.12. Tuo atveju, jeigu Sutartis sudaryta su jungtinę veiklą vykdančiais partneriais, jungtinės veiklos partneriai gali būti keičiami vietomis (kitas jungtinės veiklos partneris tampa pagrindiniu partneriu), jeigu tuo metu esantis pagrindinis jungtinės veiklos partneris netinkamai vykdo Sutartinius įsipareigojimus arba negali jų vykdyti dėl inicijuojamos reorganizavimo ar bankroto procedūros, pateikiant Užsakovui prašymą su pagrindžiančiais įrodymais bei atnaujintą jungtinės veiklos Sutartį ir gavus Užsakovo pritarimą. Tokiu atveju yra atliekamas Sutarties pakeitimas.

15.13. Jeigu Pakeitimas atliekamas kitais negu apibrėžti šiame skyriuje atvejais, tokie pakeitimai atliekami vadovaujantis Lietuvos Respublikos viešųjų pirkimų įstatymu (Pakeitimo metu galiojanti redakcija) bei 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodikos aktualia redakcija.

**XVI. Pirkimo Sutarties keitimas**

16.1. Sutarties sąlygų keitimas jos galiojimo laikotarpiu galimas neatliekant naujos pirkimo procedūros vadovaujantis Viešųjų pirkimų įstatymo 89 straipsnio nuostatomis bei aplinkybėmis, kurios Sutartyje nustatytos aiškiai, tiksliai ir nedviprasmiškai. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo Sutarties pobūdis.

16.2. Sutarties pakeitimas jos galiojimo laikotarpiu laikomas esminiu, kai juo pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų (Viešųjų pirkimų įstatymo 89 straipsnio 1 ir 2 dalyse nurodytais atvejais į šias sąlygas neatsižvelgiama):

16.2.1. pakeičiama pradinio pirkimo procedūros konkurencinė padėtis (pakeitimu nustatoma nauja sąlyga, kurią įtraukus į pradinį pirkimą būtų galima priimti kitų dalyvių pasiūlymų ar pirkimas sudomintų daugiau tiekėjų);

16.2.2. dėl pakeitimo ekonominė Sutarties pusiausvyra pasikeičia Rangovo naudai taip, kaip nebuvo aptarta Sutartyje;

16.2.3. dėl pakeitimo labai padidėja Sutarties apimtis;

16.2.4. kai Rangovą pakeičia naujas Rangovas dėl kitų priežasčių, negu Viešųjų pirkimų įstatymo 89 straipsnio 1 dalies 4 punkte nurodytos priežastys.

16.3. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui, Šalių rekvizitai, klaidos, punktų numeracija ir pan.) bei atskirų Sutarties vykdymo sąlygų koregavimas Sutartyje numatytomis aplinkybėmis.

16.4. Sutarties sąlygų keitimą gali inicijuoti kiekviena Šalis, raštu pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti **per 7 (septynias) dienas** ir kitai Šaliai pateikti motyvuotą raštišką atsakymą. Šalių nesutarimo atveju galutinio sprendimo teisė priklauso Užsakovui.

**XVII. Pirkimo Sutarties nutraukimas**

17.1. Sutartis gali būti nutraukiama abiejų Šalių rašytiniu susitarimu.

17.2. Užsakovas turi teisę vienašališkai ir nesikreipdamas į teismą nutraukti Sutartį (įspėjęs apie tai Rangovą prieš 10 (dešimt) kalendorinių dienų) ir pasinaudoti Sutarties įvykdymo užtikrinimu, jei Rangovas be pateisinamos priežasties:

17.2.1. ilgiau nei 10 (dešimt) kalendorinių dienų nuo šioje Sutartyje nustatyto Darbų termino pradžios nepradeda vykdyti Darbų;

17.2.2. savo iniciatyva, nesant Užsakovo pritarimo, sustabdo Darbų vykdymą daugiau kaip 10 (dešimt) dienų;

17.2.3. vykdydamas Darbus nesilaiko Sutartyje nustatytų terminų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal žiniaraštyje (įkainotų veiklų sąraše)nurodytą grafiką ir tampa aišku, kad juos baigti iki Darbų atlikimo termino pabaigos neįmanoma;

17.2.4. nevykdo pagrįstų Užsakovo ar Užsakovo paskirto Statinio statybos techninio prižiūrėtojo nurodymų dėl Rangovo atliekamų Darbų kokybės ir toliau vykdo Darbus, neatitinkančius statybą reglamentuojančių teisės aktų ar techninės specifikacijos;

17.2.5. nepratęsia Sutarties įvykdymo užtikrinimo ir / ar, Užsakovui reikalaujant, nepristato statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir Rangovo ir projektuotojo civilinės atsakomybės privalomojo draudimo Sutartyje nustatyta tvarka ir terminais;

17.2.6. nepildo statybos darbų žurnalo;

17.2.7. Rangovas perleidžia savo įsipareigojimus pagal Sutartį be Užsakovo išankstinio rašytinio leidimo;

17.2.8. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

17.2.9. keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.

17.2.10. nevykdo kitų pagrįstų raštiškų Užsakovo ar jo paskirto statinio statybos techninio prižiūrėtojo nurodymų dėl šioje Sutartyje numatytų įsipareigojimų vykdymo;

17.2.11. kitais šioje Sutartyje numatytais atvejais.

17.3. Taip pat Užsakovas gali vienašališkai nutraukti Sutartį (įspėjęs apie tai Rangovą prieš 10 (dešimt) kalendorinių dienų) ir pasinaudoti Sutarties įvykdymo užtikrinimu, jeigu:

17.3.1. Sutartis buvo pakeista pažeidžiant Viešųjų pirkimų įstatymo 89 straipsnį;

17.3.2. paaiškėjo, kad Rangovas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį.

17.3.3. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

17.4. Užsakovui pasinaudojus teise vienašališkai nutraukti Sutartį, Užsakovas privalo Rangovui apmokėti už iki Sutarties nutraukimo tinkamai atliktus Darbus, tačiau neprivalo apmokėti už Darbus, jei Rangovas nepateikia visų Sutartyje numatytų dokumentų, patvirtinančių, kad atlikti Darbai atitinka techninę specifikaciją.

17.5. Rangovas turi teisę nutraukti Sutartį (įspėjęs apie tai Užsakovą prieš 10 (dešimt) kalendorinių dienų), jei:

17.5.1. Darbų vykdymo sustabdymas tęsiasi ilgiau nei 12 (dvylika) mėnesių;

17.5.2. Užsakovas neapmoka už Sutartyje nustatytus Darbus ilgiau nei 60 (šešiasdešimt) kalendorinių dienų po nustatyto apmokėjimo termino.

17.6. Sutartis gali būti nutraukiama ir kitais Lietuvos Respublikos teisės aktuose numatytais atvejais.

17.7. Nutraukiant Sutartį ar Sutartį, kuria keičiama Sutartis, laikomasi Lietuvos Respublikos viešųjų pirkimų įstatymo 90 straipsnio 2 dalyje nurodytų reikalavimų.

17.8. Nutraukus Sutartį Rangovas privalo toliau vykdyti pagrįstus Užsakovo nurodymus dėl turto išsaugojimo.

17.9. Kai Sutartis nutraukta, Rangovas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pat metu grąžina Užsakovui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms;

17.10. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

17.11.Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:

17.11.1. nutraukti visą tolesnį darbą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos;

17.11.2. perduoti Užsakovui įrangą ir medžiagas, už kuriuos jau sumokėta;

17.11.3. pašalinti visus Rangovo įrengimus ir kitus daiktus iš Statybvietės ir pats palikti statybvietę.

17.12. Šalys susitaria, kad Užsakovas turi teisę, raštu įspėjęs Rangovą prieš 10 (dešimt) kalendorinių dienų, vienašališkai nutraukti Sutartį dėl esminio jos pažeidimo. Šalys susitaria, kad **esminiu Sutarties pažeidimu** bus laikomas:

17.10.1. Rangovo padarytas pažeidimas, atitinkantis Lietuvos Respublikos Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;

17.10.2. Rangovo padarytas pažeidimas, kai Rangovas raštu įspėtas, be objektyvių priežasčių vėluoja ar vilkina Darbų vykdymą ir (ar) nepradeda vykdyti Darbų pagal Darbų vykdymo grafiką (žiniaraštį (įkainotų veiklųsąrašą)), ir (ar) raštiškai įspėtas neužtikrina vykdomų Darbų kokybės;

17.10.3. kiti šioje Sutartyje nurodyti esminiai Sutarties pažeidimai.

17.13. Esminiu Sutarties pažeidimu pagal šią Sutartį, be kita ko, bus laikomas netinkamas Rangovo Sutarties vykdymas, kai Sutartį vykdo tokios teisės neturintys Rangovo specialistai. Taip pat Sutarties reikalavimų, susijusių su Sutarties įvykdymo užtikrinimo pateikimu ir (ar) Sutarties įvykdymo užtikrinimo pratęsimu, nevykdymas.

**XVIII. FORCE MAJEURE**

18.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant, bet ne vėliau kaip 3 (tris) darbo dienas pranešė kitai Šaliai apie kliūtį bei jos poveikį įsipareigojimų vykdymui.

18.2. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t.y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių arba Šalies kontrahentai pažeidžia savo prievoles.

18.3. Sutartis baigiasi, kai jos įvykdyti neįmanoma arba vykdymas turi būti atidėtas ilgiau nei 30 (trisdešimt) kalendorinių dienų dėl nenugalimos jėgos (force majeure), už kurią Šalis neatsako.

**XIX. Asmens duomenų tvarkymas**

19.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

19.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.

19.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

19.4. Gali būti tvarkomi šie šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (i) vardas, pavardė; (ii) kontaktiniai duomenys (darbo telefono numeris, darbo elektroninis paštas, darbovietės adresas; (iii) užimamos pareigos; (iv) įgaliojimų (atstovavimo) duomenys, įskaitant atstovų asmens kodus, adresus; (v) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.

19.5. Tvarkomus duomenis gali gauti: (i) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (ii) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (iii) mokesčių inspekcija; (iv) bankai; (v) Šalių pasitelkiami kiti asmenys, susiję su Sutarties vykdymu.

19.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši sutartis nustato. Taip pat šalys supranta, kad jos pačios atsakys už tolesnių duomenų tvarkytojų veiksmus ir neveikimą.

19.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų, subteikėjų, subrangovų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

19.8. Šalys susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

19.9. Užsakovo duomenų apsaugos pareigūno, į kurį Rangovas gali kreiptis dėl savo duomenų subjekto teisių įgyvendinimo bei kitų klausimų, telefonas (8 46) 47 20 25, elektroninis paštas dap@klaipedos-r.lt. Jei tiekėjas mano, kad jo teisės, susijusios su Užsakovo atliekamu asmens duomenų tvarkymu, buvo pažeistos, jis turi teisę kreiptis į priežiūros instituciją – Valstybinę duomenų apsaugos inspekciją.

**XX. Susirašinėjimas**

20.1. Sutarties Šalys susirašinėja lietuvių kalba. Visi su Sutartimi susiję pranešimai, prašymai, kiti dokumentai ar susirašinėjimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti paštu, faksu, elektroniniu paštu toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Užsakovo kontaktinis asmuo** | **Rangovo kontaktinis asmuo** |
| Vardas, pavardė | Jolanta Blinstrubienė | Saulius Budinas |
| Adresas | Klaipėdos g. 2., Gargždai | Žemaičių Naumiesčio g. 2. LT-99168 Šilutė |
| Telefonas | 8 610 26069 | 8 441 51460 |
| Faksas | - | 8 441 51169 |
| El. paštas | [jolanta.blinstrubienė@klaipedos-r.lt](mailto:jolanta.blinstrubienė@klaipedos-r.lt) | info@siluteskeliai.lt |

20.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 kalendorinių dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

20.3. Sutarties 20.1 punkte nurodytas Užsakovo kontaktinis asmuo laikomas ir **Užsakovo atstovu, atsakingu už Sutarties vykdymą, Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas.**

**XXI. ŠALIŲ PATVIRTINIMAI IR GARANTIJOS**

21.1. Kiekviena iš Šalių pareiškia ir garantuoja kitai Šaliai, kad:

21.1.1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;

21.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;

21.1.3. sudarydama Sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

21.1.4. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių, ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;

21.1.5. Šaliai nėra žinoma apie jokius būsimus teisinės aplinkos pasikeitimus, kurie galėtų turėti įtakos Šalies įsipareigojimų pagal šią Sutartį vykdymui;

21.1.6. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;

21.1.7. Sutarties įsigaliojimo dieną Šalims šios Sutarties sąlygos yra aiškios ir vykdytinos;

21.1.8. nei šios Sutarties sudarymas, nei Užsakovo ar Rangovo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios Sutarties ar kitokio sandorio, kurio Šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.

21.2. Sudarydamas šią Sutartį Rangovas patvirtina, kad:

21.2.1. Rangovas (jo darbuotojai) bei pasitelkiami subrangovai/subtiekėjai/subteikėjai (jei tokie pasitelkiami) turi visus leidimus, licencijas, atestatus ar kitus privalomus dokumentus, žinias, patirtį ir kvalifikaciją, reikalingus šiai Sutarčiai sėkmingai įvykdyti. Rangovas įsipareigoja nedelsiant informuoti Užsakovą, jei jis praranda ar pasikeičia jo turimi privalomi dokumentai ir kvalifikacija, kuri buvo vertinta viešojo pirkimo, kurio pagrindu sudaryta ši Sutartis, metu.

21.2.2. Susipažino su Sutarties objektu, aplinkybėmis ir sąlygomis, kurioms esant bus atliekami Darbai, su technine specifikacija ir neturi jokių pretenzijų ir / ar pastabų dėl galimybės atlikti Darbus Sutartyje ir jos dokumentuose nustatyta tvarka ir sąlygomis.

21.2.3. Rangovas yra nuosekliai ir išsamiai įvertinęs būtinas paslaugas ir darbus, finansavimo sąlygas, statybos medžiagų, įrengimų bei darbo jėgos vertes bei rinkos kainas, galimus jų svyravimus ne tik Sutarties sudarymo momentu, bet ir Sutarties vykdymo laikotarpiui.

21.2.4. Iki Sutarties pasirašymo gavo Darbams atlikti būtinus dokumentus, su kuriais jis išsamiai kaip savo srities profesionalas susipažino ir jokių klausimų ar neaiškumų dėl jų neturi.

21.2.5. Gerai išanalizavo techninę specifikaciją, TDP, Darbams vykdyti reikalingus dokumentus bei kitą Rangovui pateiktą informaciją, tinkamai įvertino objekto fizinius matmenis ir būklę bei suprato Darbų pobūdį bei jų apimtį, numatė ir įvertino visus sudėtinius darbus, medžiagas, įrangą, priemones, paslaugas ir kitus įsipareigojimus, o taip pat visus kaštus, būtinus Darbams atlikti. Jeigu siekiant įvykdyti Sutartį reikia atlikti darbus ar panaudoti medžiagas, priemones, įrengimus, paslaugas, kurių Rangovas nenumatė arba netinkamai numatė sudarant Sutartį, tačiau jie yra būtini šiai Sutarčiai įvykdyti, šiuos darbus Rangovas atlieka savo lėšomis ir neturi teisės reikalauti padidinti Sutarties kainą.

21.2.6. Rangovas garantuoja, kad, atlikus Darbus, įrengus sistemas (mazgus, modulius ar pan.), numatytas pagal šią Sutartį, visos įrengtos sistemos (mazgai, moduliai ar pan.) tinkamai, nepertraukiamai ir kokybiškai funkcionuos, jas bus galima tinkamai naudoti pagal tikslinę jų paskirtį. Jeigu įrengtos sistemos (mazgai, moduliai ar pan.) nefunkcionuos, funkcionuos netinkamai, jų nebus galima tinkamai naudoti pagal paskirtį, Rangovas savo rizika ir lėšomis atliks visus būtinus darbus bei nupirks reikiamas medžiagas ar įrengimus, kad aukščiau nurodytos sistemos (mazgai, moduliai ar pan.) funkcionuotų nepriekaištingai ir nereikalaus iš Užsakovo padidinti Sutarties kainos.

21.2.7. Atlikti Darbai (įskaitant visas panaudotas medžiagas, įrengimus, priemones, suteiktas paslaugas) visiškai atitiks galiojančių teisės aktų, normatyvinių statybos techninių dokumentų, Sutarties, jos priedų, kitų Sutartyje nurodytų dokumentų bei Darbų dokumentų reikalavimus. Bendrųjų statybos darbų dalies statybos technologiniams procesams minimalių kokybės reikalavimų lygis aprašytas [www.statybostaisykles.lt](http://www.statybostaisykles.lt) tinklapyje „Statybos taisyklės“ atitinkamuose skyriuose. Neatitikimas minėtiems reikalavimams reikš Sutarties pažeidimą. Rangovas pareiškia, kad jam yra žinoma, jog Užsakovui yra reikalingi tik kokybiškai atlikti Darbai (medžiagos, įrengimai, priemonės) bei jų rezultatai.

21.3. Sudarydamas šią Sutartį Užsakovas patvirtina, kad siekiant Sutarties objekto įgyvendinimo, teikiant paslaugas ir atliekant Darbus, Rangovui teiks visą reikalingą informaciją tinkamų paslaugų ir atliktų Darbų įgyvendinimui.

21.4. Jei paaiškėja, kad šioje Sutartyje nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.

**XXII. Baigiamosios nuostatos**

22.1. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

22.2. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

22.3. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas. Nepavykus ginčo išspręsti derybomis per 30 (trisdešimt) kalendorinių dienų nuo derybų pradžios ir nesusitarus dėl papildomo termino, ginčas galutinai sprendžiamas Lietuvos Respublikos teismuose pagal Užsakovo buveinės vietą.

22.4. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

22.5. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

22.6. Šios Sutarties vykdymui ir aiškinimui taikoma Lietuvos Respublikos teisė.

22.7. Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų. Tokiu atveju šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą, kaip ir pakeistoji norma.

22.8. Ši Sutartis pasirašyta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

22.9. Sutarties sąlygų priedai:

22.9.1. Priedas Nr. 1 Techninė specifikacija;

22.9.2. Priedas Nr. 2 Tiekėjo pasiūlymas;

22.9.3. Priedas Nr. 3 Darbų vykdymo grafikas.

**XXIII. SUTARTIES ŠALIŲ ADRESAI IR REKVIZITAI**

**Užsakovo vardu Rangovo vardu**

|  |  |
| --- | --- |
| **Klaipėdos rajono savivaldybės administracija**  Klaipėdos g.2, LT-96130 Gargždai  Kodas 188773688  PVM kodas: nėra PVM mokėtoja  A. s. Nr. LT14 4010 0402 0031 4539  AB Luminor bankas  Banko kodas 40100  Tel. (8 46) 47 20 21  Faksas (8 46) 47 20 05  El. paštas: [savivaldybe@klaipedos-r.lt](mailto:savivaldybe@klaipedos-r.lt)  Administracijos direktorius  Justas Ruškys | **UAB „Šilutės automobilių keliai“**  Žemaičių Naumiesčio g. 2, LT-99168 Šilutė  Kodas 177003120  PVM kodas: LT770031219  A.s. Nr. LT10 7180 7000 0046 7610  AB Šiaulių bankas  Banko kodas 71800  Tel. (8 441) 51460  Faksas (8 441) 51169  El.paštas [info@siluteskeliai.lt](mailto:info@siluteskeliai.lt)  Direktorius  Saulius Budinas |
| \_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) | \_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) |

[20.6. Iki sutarties pasirašymo pirkimo laimėtojas turės pateikti detalizuotas lokalines darbų sąmatas, kuriose numatytos sumos pagrindžia ir atitinka Sutartyje numatytą Darbų kainą, ir darbų vykdymo grafiką (žiniaraštį (įkainotų veiklų sąrašą)), užpildytą pagal sutarties priede „Žiniaraštis (įkainotų veiklų sąrašas)“ pateiktą formą. Pirkimo laimėtojas, įkainodamas darbų kiekių žiniaraščius, privalo įvertinti visus Darbų sprendinius pagal pateiktą techninę specifikaciją. Jeigu pirkimo laimėtojas aptinka darbų, kurie, jo manymu, yra neįvertinti darbų kiekių žiniaraščiuose, pirkimo laimėtojas įkainodamas darbų kiekių žiniaraščius, privalo šiuos darbus įsivertinti]

Sutarties priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Automobilių stovėjimo aikštelės Gargždų mieste prie daugiabučio namo J. Janonio g. Nr. 17, įrengimas

**Darbų vykdymo grafikas (žiniaraštis (įkainotų veiklų sąrašas))\***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Darbų veiklos (etapo) pavadinimas** | **Mato vnt.** | **Kiekis** | **Darbų atlikimo terminai ir mėnesiniai jų kiekiai eurais be PVM**  [Pildo Rangovas] | | | | | | | **Darbo (etapo) kaina**  **(EUR be PVM)**  [Pildo Rangovas] | |
| **1 mėnuo** | **2 mėnuo** | **3 mėnuo** | **4 mėnuo** | **5 mėnuo** | **…. mėnuo** |  | |
|  | | | | | | | | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 | Automobilių stovėjimo aikštelės Gargždų mieste prie daugiabučio namo J. Janonio g. Nr. 17, įrengimas | kompl. | 1 |  |  |  |  |  |  |  |
| 2 | Išpildomosios geodezinės nuotraukos parengimo paslaugos | kompl. | 1 |  |  |  |  |  |  |  |
| 3 | Kadastriniai matavimų bylos parengimo paslaugos | kompl. | 1 |  |  |  |  |  |  |  |
| **BENDRA KAINA EUR be PVM** | | | |  |  |  |  |  |  |  |
| **PVM (21 proc.)** | | | |  |  |  |  |  |  |  |
| **BENDRA KAINA EUR su PVM** | | | |  |  |  |  |  |  |  |

**Pastabos:**

* Žiniaraštyje (Įkainotų veiklų sąraše) Rangovas nurodo mėnesių skaičių per kurį įsipareigoja atlikti ir užbaigti visus Darbus. Rangovas Darbus vykdo pagal grafiką, nurodytą Žiniaraštyje (Įkainotų veiklų sąraše).
* Darbų vykdymo metu, atsižvelgiant į Sutartyje numatytus atvejus, grafikas gali būti koreguojamas, keičiant Darbų vykdymo seką, bet nekeičiant galutinio Darbų atlikimo termino.
* Žiniaraštis (Įkainotų veiklų sąrašas) turi būti pildomas atsižvelgiant į pirkimo dokumentus, Sutarties sąlygas, TDP;
* Rangovas žiniaraštyje (įkainotų veiklų sąraše) turi įvertinti (įkainoti) visus reikiamus Darbus, kurie reikalingi TDP numatytiems Darbams atlikti.
* Žiniaraštyje (įkainotų veiklų sąraše) pateiktose Rangovo kainose turi būti įvertinti visi reikiami Rangovo įrengimai bei mechanizmai Darbams atlikti, montavimas, Rangovo personalo darbas, medžiagos, montažinės-tvirtinimo medžiagos, priežiūra, paleidimas, derinimas, bandymai (jei tokie reikalingi), netiesioginės išlaidos, Rangovo mokami mokesčiai, pelnas kartu su galimai numatoma Rangovo rizika, prievolės ir įsipareigojimai apibrėžti Sutartyje ar atsirandantys ją vykdant. Rangovo nurodytos kainos taikytinos ir darbui žiemos arba nakties metu (jei toks pasitaikytų).
* Visos Rangovo išlaidos, susijusios su Sutarties nuostatų laikymusi, turi būti įvertintos Žiniaraštyje (Įkainotų veiklų sąraše) paskirstant Išlaidas Darbų kainose;
* Nurodytos sumos privalo sutapti su Pasiūlyme nurodytomis sumomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Rangovo arba jo įgalioto asmens vardas, pavardė, parašas)

SUDERINTA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Užsakovo arba jo įgalioto asmens vardas, pavardė, parašas)

Sutarties priedas

**ATLIKTŲ DARBŲ AKTAS Nr. \_\_\_\_**

**Data\_\_\_\_\_\_\_\_\_\_\_**

**Užsakovas:**

**Rangovas:**

**Objektas:**

**Sudaryta už \_\_\_\_\_\_m.\_\_\_\_\_\_\_\_\_\_mėn.**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | Darbų grupių (etapų) pavadinimas | Kaina  pagal Sutartį  (Eur) be PVM | Atliktų Darbų grupės (etapo) dalis (%) nuo Darbų pradžios | Atliktų Darbų grupės (etapo) dalis (%) per atsiskaitomą laikotarpį | Atliktų Darbų grupės (etapo) per atsiskaitomą laikotarpį suma (Eur) be PVM |
|  |  |  |  |  |  |
|  |  |  |  |  |  |
|  | [Darbų grupės (etapo) pavadinimas pagal Veiklų sąrašą] |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  | **Suma be PVM (Eur):** | |  |
|  |  |  | **PVM [tarifas]:** | |  |
|  |  |  | **Bendra suma su PVM (Eur):** | |  |

Užsakovas Rangovas

20­­\_\_m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_d. 20\_\_m. \_\_\_\_\_\_\_\_\_\_\_\_\_\_ mėn. \_\_\_\_\_\_\_\_\_\_d.

Sutarties priedas

**Užsakovas:** ……………………………………………………...

**Rangovas:** ………………………………………………………

**Atliktų darbų ir išlaidų apmokėjimo**

**P A Ž Y M A**

Apmokėjimas už 202 \_\_ m. \_\_\_\_\_\_\_\_\_ mėn. \_\_\_ d.

(Eurais)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. nr. | Objekto pavadinimas | Finansavimo Sutarties Nr., data,  arba funkcinis kodas biudžete | Rangos Sutarties Nr. | Objekto kaina | Atlikta darbų | | | | | | |
| Nuo statybos pradžios | Nuo metų pradžios | | | Per ataskaitinį laikotarpį | | |
| Darbų vertė | PVM  21% | Iš viso | Darbų vertė | PVM  21% | Iš viso |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

**Techninis prižiūrėtojas:** ­­\_\_\_\_\_\_\_\_\_\_\_\_\_

**Užsakovas:** \_\_\_\_\_\_\_\_\_\_\_\_\_  **Rangovas:** \_\_\_\_\_\_\_\_\_\_\_\_\_

A.V. A.V.

201 \_\_ m. \_\_\_\_\_\_\_\_ mėn. \_\_\_ d. 201 \_\_ m. \_\_\_\_\_\_\_\_ mėn. \_\_\_ d.

Sutarties priedas

**DARBŲ PERDAVIMO**-**PRIĖMIMO AKTAS**

[Akto sudarymo vieta], ......... m. ............................... ........... d.

[Rangovo pavadinimas], atstovaujama .............................................., veikiančio pagal ........................................................................................................., toliau vadinamas Rangovu, ir [Užsakovo pavadinimas], atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta [Sutarties pavadinimas, sudarymo data] Sutartimi (toliau – vadinama Sutartimi), bei papildomais susitarimais Nr. \_\_\_\_\_\_\_\_\_ , sudarė šį Darbų perdavimo-priėmimo aktą:

1. Rangovas perduoda Užsakovui atliktus Darbus ...................................................... [Darbų pavadinimas, sutampantis su Sutarties 2.1 punkte esančiu Darbų pavadinimu], o Užsakovas šiuos atliktus Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti paŠalinti per [nurodyti dienų skaičių, ne ilgesnį, nei 28 dienos] dienų po šio Darbų perdavimo-priėmimo akto pasirašymo dienos.]

[Pasirenkama pagal situaciją]

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas] | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] |
|  |  |

|  |  |
| --- | --- |
|  | **Statinio statybos**  **techninės priežiūros vadovas** |
|  | [Vardas, Pavardė] |
|  | [Atestato numeris] |
|  |  |
| [PRIEDAS: Defektų sąrašas, taip pat nurodant pagrįstą laiką defektų taisymui ir įkainotą defektų vertę] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas |

1. <https://www.e-tar.lt/portal/lt/legalAct/TAR.F945C458D12C> [↑](#footnote-ref-1)
2. <https://www.e-tar.lt/portal/lt/legalAct/TAR.F3EBEF9B1AAB> [↑](#footnote-ref-2)